title: Hurtanmintut

text: Hurtanmintut ("Marrubium") on huulikukkaiskasveihin kuuluva suku, jossa on noin 40 lajia. Niitä esiintyy Euroopassa Välimeren alueella, Pohjois-Afrikassa ja Aasiassa. Hurtanmintut ovat monivuotisia villakarvaisia ruohokasveja. Niillä on vastakkaiset, usein pahanhajuiset lehdet ja kaksihuuliset kukat lehtihankaisissa kiehkuroissa.


title: Robin Salo

text: Robin Salo (s. 13. lokakuuta 1998 Espoo) on suomalainen jääkiekkopuolustaja, joka edustaa SM-liigajoukkue Saimaan Palloa.


title: Robin Salo

text: "Kiekkoareena" -verkkolehden toimittaja Miika Arposen mukaan Salo on vahva kamppailija ja hyvä lukemaan peliä. Arposen mukaan hänellä on hyvä kuntopohja, jonka ansiosta Salo kykenee pelaamaan suuria jääaikoja. Arposen mukaan hänen luistelunsa on kuitenkin melko kankeaa ja nopeat suunnanmuutokset tuovat ongelmia Salon peliin. Hän myös ajoittain hyökkää hieman yli-innokkaasti.


title: Robin Salo

text: Salo on Vaasan Sportin kasvatti. Hän oli kaudella 2012–2013 seuran C-nuorten tehokkain puolustaja sekä SM-sarjan runkosarjassa tehoilla 4+11=15 että SM-karsinnoissa tehoilla 4+4=8.


title: Robin Salo

text: Helmikuussa 2015 Salo teki Sportin kanssa kaksivuotisen SM-liigasopimuksen. Kaudella 2014–2015 hän debytoi Sportin liigajoukkueessa. Salo pelasi ensimmäisen SM-liigaottelunsa vain 16-vuotiaana 26. helmikuuta 2015 Tapparaa vastaan. Hän sai ottelussa jääaikaa 16.52 minuuttia. Salo pelasi kauden 2014–2015 aikana neljä SM-liigaottelua. Suurimman osan kaudestaan hän pelasi kuitenkin Sportin A-nuorissa, joiden tehokkain puolustaja Salo oli tehoilla 10+16=26. Hänet valittiin A-nuorten SM-liigan tammikuun 2016 kuukauden tulokaspelaajaksi.


title: Robin Salo

text: Jokerit varasi Salon 76. pelaajana . Kaudella 2015–2016 Salo pelasi SM-liigassa 16 runkosarjaottelua ilman tehopisteitä. Hän pelasi kauden aikana miesten pelejä myös seitsemän ottelun verran Sportin yhteistyöjoukkue Kokkolan Hermeksessä, Mestiksessä. Salo pelasi suurimman osan kaudestaan Sportin A-nuorissa, joiden tehokkain puolustaja hän oli tehoilla 9+7=16. Salo jakoi myös joukkueen sisäisen tehotilaston voiton Carl-Axel Braskénin ja Tommi Tikan kanssa.


title: Robin Salo

text: OHL-joukkue London Knights varasi Salon 116. pelaajana , mutta hän jatkoi kaudella 2016–2017 uraansa kuitenkin Sportissa. Salo teki liigauransa avausmaalin 18. lokakuuta 2016 vieraissa Kalevan Palloa vastaan. Hän teki Sportin 4–4-tasoitusmaalin ilman maalivahtia ajassa 59.59 ja Salon osuma tarkistettiin videonauhalta. Sport voitti ottelun lopulta jatkoajalla lukemin 4–5. Lokakuun 27. päivänä 2016 Salo taklasi polvella Ässien Jussi Makkosta. Salo sai tilanteesta kolmen ottelun pelikellon, ja Makkoselta jäi väliin 12 runkosarjan ottelua. Joulukuun 2016 lopulla hän teki Sportin kanssa vuoden mittaisen jatkosopimuksen. Kausi 2016–2017 oli Salolle varsinainen tulokaskausi SM-liigassa ja hän teki 54 runkosarjaottelussa tehot 1+15=16, joilla Salo oli liigan tehokkain tulokaspuolustaja.


title: Robin Salo

text: New York Islanders varasi Salon toisella kierroksella 46. pelaajana . Hän oli seuran kesän ykkösvaraus, sillä Islanders oli kaupannut ensimmäisen kierroksen varausvuoronsa Vegas Golden Knightsille. Kausi 2017–2018 osoittautui Salolle Sportissa kuitenkin melko haastavaksi ja hän teki 43 runkosarjaottelussa vain viisi syöttöpistettä. Kaudeksi 2018–2019 Salo siirtyi jatkamaan SM-liigauraansa kaksivuotisella sopimuksella Saimaan Pallon riveihin.


title: Robin Salo

text: Salo pelasi alle 20-vuotiaiden MM-kilpailuissa vuonna 2018. Hän putosi viimeisten joukossa Suomen MM-leiriryhmästä vuoden 2016 turnaukseen, kuten myös vuoden 2017 turnaukseen.


title: Robin Salo

text: Salo pelasi myös alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen hopeaan. Salo toimi vuoden 2016 turnauksessa Suomen varakapteenina. Hän pelasi myös alle 18-vuotiaiden Ivan Hlinkan muistoturnauksessa vuonna 2015. Salo pelasi myös World U-17 Hockey Challengessa syksyllä 2014. Yhteensä hän on pelannut 21 nuorten ja 33 poikien maaottelua.


title: Robin Salo

text: Salon isä Robert pelasi omalla urallaan yli 300 SM-liigaottelua Kiekko-Espoossa/Espoo Bluesissa.


title: Raudakit

text: Raudakit ("Sideritis") on huulikukkaiskasveihin kuuluva suku, jossa on noin sata lajia. Niitä esiintyy Euroopassa, Välimeren ympäristössä ja Atlantin saarilla, kuten Kanarialla. Ne kasvavat erilaisilla paikoilla, kuten laakerimetsän peittämillä vuorenrinteillä. Raudakit ovat yksi- ja monivuotisia ruohokasveja tai ainavihantia pensaita ja varpuja. Niiden vastakkain kasvavat lehdet ovat yksinkertaiset, usein karvaiset tai valkovillaiset. Raudakkeja voidaan viljellä koristekasveina.


title: Raudakit

text: Yhtä raudakkien lajia, Euroopasta kotoisin olevaa yksivuotista vuoriraudakkia ("Sideritis montana") esiintyy harvinaisena tulokaskasvina Suomessa.


title: Ilona Anhava

text: Elsa Ilona Anhava (o.s. "Heikinheimo", s. 17. joulukuuta 1953 Lauritsala) on suomalainen galleristi.


title: Ilona Anhava

text: Anhava valmistui oikeustieteiden kandidaatiksi Helsingin yliopistosta vuonna 1978. Hän oli Valtion yhteiskuntatieteellisen toimikunnan tutkimusapulainen vuonna 1978, Galerie Artekin galleriatyöntekijä vuosina 1981–1991 ja hallituksen jäsen vuosina 1985–1991. Hän toimi vuosina 1983–1985 myös Artekin tutkimusapulaisena.


title: Ilona Anhava

text: Anhava perusti artekilaisten tuella oman galleriansa, Galerie Anhavan, vuonna 1991. Anhava oli Galerie Anhavan hallituksen jäsen ja toimitusjohtaja vuosina 1991–1996. Vuonna 1997 Anhavan ja Artekin galleriat sulautuivat yhteen. Vuodesta 1997 Anhava on ollut Anhava & Gullichsen ab:n hallituksen jäsen ja toimitusjohtaja. Vuodesta 1992 Anhava on myös Anhava Julkaisut oy:n toimitusjohtaja ja hallituksen jäsen.


title: Ilona Anhava

text: Vuosina 1985–1986 Anhava oli Nykytaiteen museo ry:n sihteeri. Hän oli myös Valtion taidemuseon neuvottelukunnan jäsen 1995–1997 ja näyttelyvaihtokeskus Framen kansainvälisen toimikunnan jäsen 1996–1998. Hän on ollut myös The Next Helsinki -ideakilpailun tuomaristossa.


title: Ilona Anhava

text: Artikkeleiden ja näyttelyluetteloiden lisäksi Anhava on suomentanut Jörn Donnerin teokset "Presidentti" (1986), "Vastavirtaan" (1988), "Vapauden vangit" (1989) ja "Olotiloja" (1993).


title: Ilona Anhava

text: Anhavan puoliso on Martti Anhava vuodesta 1981. Heillä on vuonna 1988 syntynyt poika.


title: Braanikosmologia

text: Braanikosmologia viittaa moniin hiukkasfysiikan ja kosmologian teorioihin, jotka ovat yhteydessä säieteoriaan, supersäieteoriaan ja M-teoriaan.


title: Braanikosmologia

text: Pääidea on se, että näkyvä neliulotteinen universumi rajoittuu braaniin korkeaulotteisemmassa avaruudessa, jota kutsutaan "bulkiksi" tai "hyperavaruudeksi". Jos lisäulottuvuudet ovat kompakteja, havaitussa universumissa on lisäulottuvuuksia ja silloin ei ole tarpeen puhua bulkista. Bulkkimallissa ainakin osa lisäulottuvuuksista on laajakantoisia (mahdollisesti äärettömiä) ja muut braanit voivat liikkua bulkin läpi. Vuorovaikutus bulkin ja mahdollisesti muiden braanien kanssa voi vaikuttaa omaan braaniimme luoden standardikosmologiamallien ulottumattomissa olevia ilmiöitä.


title: Braanikosmologia

text: Jotkin suureen lisäulottuvuuden ideaan perustuvat braanikosmologian versiot voivat selittää gravitaation heikkouden verrattuna muihin luonnon perusvoimiin. Näin ollen braanikosmologiateoria ratkaisee niin kutsutun hierarkia-ongelman. Braanimallissa muut kolme ydinvoimaa (elektromagnetismi, heikko vuorovaikutus ja vahva vuorovaikutus) ovat kiinnitettyinä braaniin, mutta gravitaatio ei ole sidottuna braaniin, vaan ulottuu koko aika-avaruuteen jota kutsutaan bulkiksi. Suurin osa gravitaatiovoimasta “vuotaa” braanista bulkiin. Tämän takia gravitaatiovoiman tulisi esiintyä huomattavan suurena pienessä (subatomisessa tai ainakin alle millimetrin) mittakaavassa, jossa voidaan havaita gravitaation “vuotamisilmiö”. Monet nykyiset empiiriset mittauskokeet yrittävät havaita tämän ilmiön. Suurten lisädimensioiden idea yhdessä bulkin sypersymmetrian kanssa näyttäisi olevan lupaava ratkaisemaan kosmologisen vakion ongelman.


title: Braanikosmologia

text: Yksi ensimmäisistä yrityksistä soveltaa braanikosmologiaa osaksi fysiikan teorioita oli vuonna 1983.


title: Braanikosmologia

text: Kirjoittajat käsittelevät mahdollisuutta, että universumi koostuisi formula_1 ulottuvuudesta, mutta tavalliset hiukkaset olisivat rajoitettuja potentiaalivalliin. Potentiaalivalli on kapea formula_2:ssä suunnassa ja tasainen kolmessa ulottuvuudessa. Kirjoittajat ehdottivat viisiulotteista mallia.


title: Braanikosmologia

text: Vuosina 1998-99 Merab Gogberashvili julkaisi arXiv:ssä monia artikkeleita, joissa hän osoitti, että jos universumin koostumuksen voidaan ajatella olevan viisiulotteiseen avaruuteen ulottuva ohut kuori (matemaattinen synonyymi "braanille"), on mahdollista muotoilla hiukkasfysiikan teoria, joka vastaa viisiulotteista kosmologista vakiota ja universumin paksuutta. Täten antaen vastauksen hierarkiaongelmaan. Samoissa artikkeleissa todistettiin, että universumin neljäs ulottuvuus johtuu matemaattisesta stabiliteetin vaatimuksesta, koska Einsteinin kenttäyhtälöiden lisäkomponentti määrittää rajoitetun ratkaisun materiakentille, mikä on ristiriidassa yhtä stabiilisuusehtoa vastaan.


title: Braanikosmologia

text: Vuonna 1999 ehdotettiin samankaltaista Randall–Sundrum mallia (RS1 ja RS2). Nämä braanikosmologian mallit ovat herättäneet huomattavaa kiinnostusta.


title: Braanikosmologia

text: Myöhemmin myös pre-big bang, ekpyroottisen ja syklisen universumin teoriat luotiin. Ekpyroottisen teorian mukaan havaittava maailmankaikkeus syntyi, kun kaksi samansuuntaista braania törmäsivät.


title: Braanikosmologia

text: Tähän asti ei ole havaittu näyttöä suurista lisäulottuvuuksista, kuten Randall–Sundrum -mallit edellyttävät. Joulukuussa 2010 suoritetut mittaukset Large Hadron Colliderilla (“suom. suuri hardronitörmäytin”) ja analyysit eivät olleet suotuisia suurten lisäulottuvuuksien olemassaololle.


title: Jordanin lemma

text: Jordanin lemma on kompleksianalyysin lause, joka määritellään seuraavasti: olkoon formula_1 ja formula_2 kahden polynomin osamäärä siten, että formula_3, tällöin formula_4 missä formula_5 on ylempi puoliympyrä formula_6:n ollessa ympyrän säde.


title: Leijonankorvat

text: Leijonankorvat ("Leonotis") on huulikukkaiskasveihin kuuluva suku, jossa on noin 30 lajia. Ne kasvavat pääosin Etelä-Afrikassa, mutta yksi laji, palloleijonankorva on levinnyt laajalle trooppisilla alueilla. Leijonankorvat ovat aromaattisia yksi- tai monivuotisia ruohokasveja, pensaita tai varpuja. Niillä on näyttävät kukinnot, jotka ovat monista kaksihuulisista kukista muodostuneita lehdekkäitä, terttumaisia kiehkuroita.


title: Leijonankorvat

text: Tulileijonankorvaa viljellään huonekasvina, leikkokukkana ja yksivuotisena koristekasvina, palloleijonankorvaa yksivuotisena.


title: Venetsian–Turkin sota

text: Venetsian–Turkin sota voi tarkoittaa seuraavia Osmanien valtakunnan ja Venetsian tasavallan välisiä sotia:


title: Päivännoudot

text: Päivännoudot ("Helianthemum") on päivännoutokasvien suku, jossa on noin 110 lajia varpumaisia kasveja. Niitä esiintyy Euroopassa, Aasiassa, Pohjois-Afrikassa, Pohjois-Amerikassa ja Etelä-Amerikassa. Ne kasvavat muun muassa vuoristoniityillä. Päivännoudoilla on viisiterälehtiset, lautasmaiset, kirkkaanväriset kukat. Niiden kukinta on pitkäkestoinen. Monia päivännoutolajeja viljellään koristekasveina. Runsaasti puutarhakasvilajikkeita on kehitetty risteyttämällä lajeja.


title: Päivännoudot

text: Yksi päivännoutojen laji, kultapäivännouto kasvaa luonnonvaraisina Suomessa. Kultapäivännouto on rauhoitettu Ahvenanmaalla ja Lounais-Suomessa esiintyvä ketokasvi.


title: Rouchén teoreema

text: Rouchén teoreema on kompleksianalyysin teoreema, joka kuuluu seuraavasti: Jos formula_1 ja formula_2 ovat molemmat funktioita, jotka ovat analyyttisiä suljetun polun sisällä ja jos se toteuttaa epäyhtälön formula_3 joka pisteessä polulla formula_4. Tällöin funktioilla formula_1 ja formula_6 on sama määrä nollakohtia (moninkertaiset mukaan luettuna) formula_4:n sisällä.


title: Rouchén teoreema

text: Rouchén teoreemaa käytetään tyypillisesti pääteltäessä analyyttisen funktion formula_8 nollakohtien sijantia, kun tunnetaan analyyttisen funktion formula_1 nollakohdat.


title: Kistukset

text: Kistukset ("Cistus") on päivännoutokasvien suku, jossa on noin 20 lajia ikivihreitä varpuja. Niitä esiintyy luonnossa kuivilla ja kallioisilla paikoilla Etelä-Euroopassa, Pohjois-Afrikassa, Turkissa ja Kanariansaarilla. Kistuksilla on näyttävät, lautasmaiset, usein viisiterälehtiset ja moniväriset kukat. Yksi kukka kukkii vain päivän ajan. Monia kistuslajeja sekä suurta määrää risteymiä ja lajikkeita viljellään koristekasveina siellä, missä kistukset ovat talvenkestäviä. Kistuksia voidaan käyttää myös huonekasveina.


title: Keltasilmät

text: Keltasilmät eli tolpikset eli vaunikit ("Tolpis") on asterikasveihin kuuluva suku, jossa on 20 lajia. Niitä esiintyy Välimeren alueella, Koillis-Afrikassa, Etiopiassa, Kanariansaarilla ja Azoreilla. Keltasilmät ovat kuivilla paikoilla kasvavia, usein mattomaisia yksi- ja monivuotisia ruohokasveja. Yksivuotista partakeltasilmää viljellään koristekasvina.


title: Vaneria / Valas

text: Vaneria / Valas on vuonna 1997 ilmestynyt DisCo.n ja Circlen split-single. DisCo.n esittämä "Vaneria" on versio Circlen kappaleesta "Valerian", joka löytyy albumilta "Zopalki" (1996). Kyseessä on myöhemmin Disco Ensemble -nimellä tunnetun yhtyeen ensimmäinen julkaistu levytys. Circlen "Valas" on äänitetty jo vuonna 1992.


The Tombstone Phantom Drifter / Riemukaari on vuonna 2002 ilmestynyt Acid Mothers Templen ja Circlen split-single, joka julkaistiin yhtyeiden marraskuussa 2002 tekemän Suomen kiertueen yhteydessä. Japanilaisen Acid Mothers Templen "The Tombstone Phantom Drifter" on raivokas psykedelinen kappale, kun taas Circlen minimalistinen "Riemukaari" muodostuu lähes kokonaan yksinkertaisesta rumpu- ja bassorytmistä.


title: Elcric

text: Elcric on vuonna 2003 ilmestynyt Circlen single, joka sisältää kaksi albumeilla julkaisematonta kappaletta. Se äänitettiin Sami Sänpäkkilän studiolla Ulvilassa.


title: Ylioppilasoikeisto

text: Ylioppilasoikeisto oli suomalainen joulukuussa 1945 perustettu ylioppilaiden aatteellinen järjestö, joka oli lähellä kokoomusta. Perustamisensa jälkeen siitä tuli maan suurin opiskelijajärjestö. Järjestön puheenjohtajana toimi kokoomuksen kansanedustaja Päiviö Hetemäki ja varapuheenjohtajana Kokoomuksen Nuorten Liiton koulutuspäällikkö Veikko Sjöblom. Punaisen Valpon Aimo Aaltosen vaikutuksesta järjestö lakkautettiin "fasistisena" välirauhansopimuksen 21. artiklan mukaan 16. toukokuuta 1946. Lakkauttaminen liittyi vappuna 1946 Helsingissä sattuneisiin vähäisiin välikohtauksiin, joiden yhteydessä ylioppilaat olivat muun muassa laulaneet Vanhan ylioppilastalon edessä Vala-laulua kommunistien vappumarssin kulkiessa ohi.


title: Ylioppilasoikeisto

text: Ylioppilasoikeisto julkaisi toimintansa aikana pamfletin "Vapaa! Vankka! Vakaa!: Suomen onnellisen tulevaisuuden puolesta ; Ylioppilasoikeiston vetoomus kaikille akateemisille kansalaisille".


title: Earthworm

text: Earthworm on vuonna 2006 ilmestynyt Circlen EP, jolla laulajana vierailee amerikkalaisen Jesters of Destinyn vokalisti Bruce Duff. Nimikappale sekä "Connection" ovat mukana myös albumilla "Hollywood" (2008) ja lisäksi molemmat julkaistiin "Tulikoiran" vinyyliversion bonussinglellä vuonna 2007.


title: Erkki Rutanen

text: Erkki Juhani Rutanen (12. heinäkuuta 1932 Helsinki – 2. tammikuuta 2015 Helsinki) oli suomalainen psykologi ja tieteen popularisoija. Hän oli kliinisen psykologian ja psykoanalyyttisen psykoterapian uranuurtajia Suomessa.


title: Erkki Rutanen

text: Rutanen valmistui filosofian maisteriksi 1958, työskenteli Lapinlahden sairaalassa psykologina, vuodesta 1965 HYKSin psykiatrian klinikan johtavana psykologina. Hän suoritti lisensiaatintutkinnon 1966. Hän oli klinikan tieteellisen julkaisun "Psychiatria Fennican" toimittaja. Vuonna 1976 hän siirtyi yksityispraktiikkaan psykoterapeutiksi ja diagnostisiin tehtäviin, ja tarkoitus oli ryhtyä väitöskirjan tekoon, josta oli jo suunnitelmat.


title: Erkki Rutanen

text: Rutanen tunnetaan tieteen popularisoijana. Hän suomensi kirjallisuutta ja laati teoksiin esipuheet ja selityksiä, kirjoitti alan kirjoja ja toimi Tesvisiossa TV-psykologina 1958.


title: Erkki Rutanen

text: Rutasen puoliso oli tietokirjailija, suomentaja Mirja Rutanen. Perheeseen syntyi kolme tytärtä.


title: Klaus Vala

text: Klaus Vala (19. tammikuuta 1930 Porvoo – 22. lokakuuta 2000) oli suomalainen matemaatikko ja matematiikan professori Helsingin yliopistossa. Hän aloitti matematiikan opinnot Helsingin yliopistossa vuonna 1947 ja väitteli sieltä tohtoriksi vuonna 1957 väitöskirjalla "Sur le puissance extérieure d’un espace linéaire". Hän sai matematiikan professuurin Oulun yliopistosta vuonna 1961. Hän palasi Helsinkiin vuonna 1964 ja perusti Helsingin yliopistoon yhä toimivan funktionaalianalyysin koulukunnan ja seminaarin. Hän jäi eläkkeelle vuonna 1990. Klaus Valan isä oli kustantaja, kirjailija ja kriitikko Erkki Vala.


title: Myrna Loyn filmografia

text: Myrna Loy (1905–1993) näytteli yhteensä 57 vuotta (1925–1982) kestäneen uransa aikana yli 150:ssä elokuva-, televisio-, radio- ja teatterituotannossa. Seuraavassa luettelossa ovat kaikki hänen elokuva-, televisio-, radio- ja teatteriesiintymisensä. Lisäksi artikkelissa ovat Loyn palkinnot ja palkintoehdokkuudet.


title: Farzaneh Rezasoltani

text: Farzaneh Rezasoltani (; s. 13. syyskuuta 1985) on iranilainen maastohiihtäjä. Hän on 157 senttimetriä pitkä ja painaa 53 kilogrammaa.


title: Farzaneh Rezasoltani

text: Rezasoltani kilpaili vuoden 2014 talviolympialaisissa Sotšissa, jossa hän osallistui vain naisten kymmenen kilometrin kilpailuun ollen 73:s. Rezasoltani kilpaili myös vuosien 2013 ja 2015 MM-kilpailuissa, joissa hänen paras sijoituksensa on 88:s sija vuoden 2015 MM-kilpailuiden sprintistä Falunista.


title: Farzaneh Rezasoltani

text: Rezasoltanin suosikkihiihtäjä on Petter Northug.


title: Visesio Moeliku

text: Visesio Moeliku (s. 1922) oli Wallisin ja Futunan Sigaven alueen kuningas vuosina 2004-2009.


title: Brendan Green

text: Brendan Green (s. 4. marraskuuta 1986 Hay River) on kanadalainen ampumahiihtäjä. Hän edustaa Hay River Nordic -seuraa.


title: Brendan Green

text: Holmenkollenin MM-kisoissa 2016 Green hiihti ankkuriosuuden Kanadan pronssia voittaneessa joukkueessa. Hän on osallistunut kaikkiaan neljästi MM-kilpailuihin, vuosina 2009, 2011, 2015 ja 2016 sijoittuen henkilökohtaisilla matkoilla parhaimmillaan 16:nneksi takaa-ajokilpailussa 2015.. Greenillä on nuorten MM-hopeaa ja -pronssia viestistä.


title: Brendan Green

text: Green on osallistunut kaksiin talviolympialaisiin vuosina 2010 ja 2014. Hänen paras sijoituksensa on vuoden 2014 kilpailuiden yhteislähdön yhdeksäs tila.


title: Brendan Green

text: Green debytoi ampumahiihdon maailmancupissa joulukuussa 2008 Hochfilzenissä ollen normaalimatkan kilpailussa 91:s. Ensimmäiset maailmancupin pisteensä hän saavutti tammikuussa 2010 sijoituttuaan Anterselvan normaalimatkalla sijalle 19. Greenin paras sijoitus maailmancupin osakilpailussa on viides sija, jonka hän saavutti tammikuussa 2015 niin ikään Anterselvasta sprintistä.


title: Nabil Dirar

text: Nabil Dirar (s. 25. helmikuuta 1986 Casablanca) on marokkolainen jalkapalloilija, joka edustaa Ranskan Ligue 1:ssä pelaavaa monacolaista AS Monacoa. Pelipaikaltaan oikeajalkainen Dirar on oikea laitahyökkääjä. Hän kuuluu myös Marokon jalkapallomaajoukkueeseen.


title: Nabil Dirar

text: Dirar aloitti uransa Belgiassa. Vuodet 2004-2006 hän edusti kolmostason Diegem Sportia, jossa otteluita kertyi 26 ja maaleja kaksi. Heinäkuussa 2006 Dirar siirtyi Jupiler Pro Leaguen KVC Westerloon, jossa hän pelasi kahdessa kaudessa 57 ottelua, joissa syntyi kolme maalia.


title: Nabil Dirar

text: Heinäkuussa 2008 Dirar siirtyi belgialaiseen Club Bruggeen. Hän edusti seuraa neljän kauden ajan ollen yksi avainpelaajista. Otteluita kertyi 99 kappaletta ja maalejakin 18. Dirar debytoi Bruggen kanssa myös Eurooppa-liigassa.


title: Nabil Dirar

text: Tammikuussa 2012 Dirar siirtyi Ranskan toiseksi korkeimmalla sarjatasolla Ligue 2:ssa pelanneeseen AS Monacoon. Seura nousi kauden 2012-2013 jälkeen Ligue 1:seen ja oli heti ensimmäisellä kaudellaan sarjan toinen, joten Dirar pääsi pelaamaan kaudeksi 2014-2015 Mestareiden liigaa, jossa hän on pelannut Monacon kaikissa otteluissa.


title: Nabil Dirar

text: Dirar halusi edustaa maajoukkuetasolla aluksi Belgiaa, jonka kansalaisuus hänellä myös on, mutta päätti valita kuitenkin Marokon, jonka nuorten maajoukkueissa hän on pelannut. Marokon jalkapallomaajoukkueessa Dirar debytoi lokakuussa 2008 Mauritaniaa vastaan MM-karsintaottelussa.


title: Macao – syntisten saari

text: Macao – syntisten saari () on vuonna 1952 ensi-iltansa saanut Josef von Sternbergin ja Nicholas Rayn ohjaama yhdysvaltalainen film noir -tyylinen seikkailuhenkinen rikosdraamaelokuva, jonka pääosissa ovat Robert Mitchum, Jane Russell ja William Bendix. Jännityselokuva kertoo amerikkalaisesta seikkailijasta ja yökerholaulajattaresta Macaon pahamaineisessa satamakaupungissa. Russell laulaa elokuvassa laulut ”Ocean Breeze”, ”You Kill Me” ja ”One for My Baby (and One More for the Road)”.


title: Macao – syntisten saari

text: "Macao – syntisten saari" perustuu Robert Creighton Williamsin tarinaan, jonka pohjalta Bernard C. Schoenfeld, Stanley Rubin, George Bricker, Edward Chodorov, Norman Katkov, Frank L. Moss ja Walter Newman tekivät elokuvan käsikirjoitusta. Käsikirjoittajista ainoastaan Schoenfeld ja Rubin mainitaan elokuvan alkuteksteissä. RKO Radio Pictures oli elokuvan tuotanto- ja levittäjäyhtiönä.


title: Macao – syntisten saari

text: Kolme amerikkalaista matkustaa laivalla Hongkongista Macaon satamakaupunkiin. Tulinen Julie Benson (Jane Russell) on onnenonkija, joka työskentelee yökerholaulajattarena ja Nick Cochran (Robert Mitchum) on entinen sotilas ja kulkuri, joka ikävän sattumuksen vuoksi karkasi Yhdysvaltain armeijasta. Nickin kiinnostus Julieta kohtaan alkaa laivamatkalla. Trumble-nimiseksi myyntimieheksi esittäytyvä poliisi Brian (William Bendix) haluaa saada kiinni paikallisen kasinon omistaja Vincent Halloranin (Brad Dexter), kansainvälisen poliisinkin huomion herättänyt rikollinen, jossa herää epäilyjä Bensonia, Cochrania ja Trumblea kohtaan. Macaossa kukaan ei ole sitä miltä näyttää.


title: Macao – syntisten saari

text: RKO Radio Pictures osti Robert Creighton Williamsin tarinan elokuvaoikeudet elokuussa 1949. Margien rooliin harkittiin Lisa Faradaytä, Joyce McKenzietä ja Jane Greeriä, mutta rooli meni lopulta Gloria Grahamelle. Vincent Halloranin rooliin harkittiin ennen Brad Dexterin palkkaamista William Tallmania ja George Macreadya. Elokuvan tuotanto alkoi 22. elokuuta 1950. "Macaota" kuvattiin Kiinassa Hongkongissa ja Macaossa ja Kaliforniassa Los Angelesin San Pedrossa ja Malibussa. Kuvaukset saatiin päätökseen 19. lokakuuta 1950.


title: Macao – syntisten saari

text: Jälkituotannon aikana elokuvaa leikattiin sen verran, että vastaavana tuottajana ollut Samuel Bischoff määräsi elokuvaan paljon uusia kohtauksia ja ottoja sekä käsikirjoituksen muokkaamista. Elokuvan ohjaaja von Sternberg kieltäytyi ohjaamasta uusia kohtauksia ja ottoja, joten hänen tilalleen palkattiin Robert Stevenson ja Nicholas Ray. Stevenson ohjasi uusintaottoja 12.-13. helmikuuta 1951 ja Ray heinäkuun 18. päivästä elokuun 2. päivään 1951, jonka aikana tuottajana oli Jerry Wald. Myös Mel Ferrer ohjasi uusintaottoja yhden päivän ajan heinäkuussa 1951. Avioliitossa olleet Nicholas Ray ja Gloria Grahame erosivat asumuseroon elokuvan jälkituotannon aikana.


title: Macao – syntisten saari

text: "Macao – syntisten saari" sai ensi-iltansa Yhdysvalloissa, New Yorkissa 30. huhtikuuta 1952. Elokuvan Suomen ensi-ilta oli 2. tammikuuta 1953. "Macao" tuotti ilmestymisvuonnaan Yhdysvalloissa 1,1 miljoonan dollarin lipputulot. "Macao" on saanut elokuvakriitikoilta sekalaisen vastaanoton, mutta Russellin ja Mitchumin roolisuorituksia on ylistetty. Rotten Tomatoes -sivuston mukaan yhdeksän arvostelun perusteella laskettuna kriitikoiden arvosteluista 44 prosenttia on positiivista. Vuonna 1987 elokuva julkaistiin VHS:nä niin Yhdysvalloissa kuin Suomessakin. "Macaon" ensimmäinen DVD-julkaisu ilmestyi Yhdysvalloissa 23. tammikuuta 2007.


title: Flagellariaceae

text: Flagellariaceae on pieni trooppinen kasviheimo koppisiemenisten Poales-lahkossa. Siinä on vain yksi suku, "Flagellaria".


title: Flagellariaceae

text: "Flagellaria"-lajit ovat rotevia, kiipeileviä tai alustan myötäisiä, melko heinämäisiä kasveja. Varren kärki on halkihaarainen (dikotominen). Kasvit sisältävät flavonoleja ja johtojänteissään piidioksidikappaleita. Varsi on täyteinen. Tupelliset lehdet päättyvät herkkiin kärhiin, joilla kasvi kiinnittyy tukeen. Melko kookkaissa ja röyhymäisisää kukinnoissa on paljon pieniä kaksineuvoisia kukkia. Kehälehdet ovat vaaleita ja pehmeitä. Hedelmä on luumarja; siemenkuori on kasvanut yhteen hedelmäseinän kanssa, mikä tekee hedelmästä jyvämäisen.


title: Flagellariaceae

text: Suku/heimo kasvaa Vanhan maailman trooppisissa osissa Tyynenmeren saaria myöten.


title: Flagellariaceae

text: Flagellariaceae kuuluu samaan kehityshaaraan eli kladiin heimojen Joinvilleaceae ja Ecdeiocoleaceae sekä heinäkasvien (Poaceae) kanssa. Kehityshaaralle ovat ominaisia mm. kielekkeelliset lehdet, kukintohaarojen tyvipullistumat varren puolella, avautumaton hedelmä ja yhteyttämätön sirkka- eli alkeislehti. Kladin ikä lienee noin 74,7 miljoonaa vuotta eli sen kehitys on alkanut liitukauden lopun suuren sukupuuttoajan myötä.


title: Flagellariaceae

text: Heimon ainoassa suvussa on viisi lajia.


title: Lab Rats

text: Lab Rats on yhdysvaltalainen nuorten sitcom-sarja, jonka tekijät ovat Chris Peterson ja Bryan Moore. Sarja alkoi Disney XD-kaapelikanavalla 27. helmikuuta 2012 ja siitä on tähän mennessä ilmestynyt neljä tuotantokautta. Sama kanava on esittänyt sarjaa Suomessa vuodesta 2012 lähtien. William Brent


title: Lab Rats

text: Teini-ikäisen Leo Dooleyn äiti Tasha menee uusiin naimisiin miljardöörinero Donald Davenportin kanssa. Perhe muuttaa yhteen ja Leo löytää sattumalta kolme teini-ikäistä, bionisia voimia omaavaa sisarusta uudesta kellaristaan. He ystävystyvät, ja Leo vie heidät ensimmäistä kertaa salaa oikeaan kouluun. Erityiskykyiset nuoret, Adam, Bree ja Chase vetävät Leon mukanaan seikkailuihin yrittäessään elää normaalia elämää uuden perheensä kanssa.


title: Erik Hoftun

text: Erik Hoftun (s. 3. maaliskuuta 1969 Hemne) on norjalainen entinen jalkapalloilija, pelipaikaltaan keskuspuolustaja.


title: Erik Hoftun

text: Hoftun pelasi koko uransa Norjassa. Norjan pääsarjassa hän pelasi 14 peräkkäistä kautta vuosina 1992–2005 edustaen Moldea, Rosenborgia ja Bodø/Glimtiä. Pisimpään Hoftun pelasi Rosenborgissa, jota hän edusti 11 kokonaisen kauden ajan vuosina 1994–2004. Hän voitti seurassa Norjan-mestaruuden jokaisella 11 kaudella ja lisäksi Norjan cupin kausina 1995, 1999 ja 2003. Hoftun edusti Rosenborgia myös kauden 2005 alussa, mutta siirtyi kesken kauden Bodø/Glimtiin, jossa lopetti uransa kauden 2007 päätteeksi.


title: Erik Hoftun

text: Norjan maajoukkueessa Hoftun pelasi 30 ottelua vuosina 1997–2002. Hän oli mukana MM-kilpailuissa 1998, joissa ei kuitenkaan pelannut otteluakaan.


title: Erik Hoftun

text: Peliuransa jälkeen Hoftun on työskennellyt Rosenborgin seurajohdossa ensin apulaisurheilutoimenjohtajan ja myöhemmin urheilutoimenjohtajan tehtävässä.


title: Ngounié

text: Ngounié on yksi Gabonin yhdeksästä provinssista. Provinssin pinta-ala on 37 750 neliökilometriä. Provinssin pääkaupunki on Mouila.


title: Ngounié

text: Ngounié on jaettu yhdeksään departmenttiin:


title: Joinvilleaceae

text: Joinvilleaceae on pari lajia käsittävä, vähän tunnettu, trooppinen kasviheimo koppisiemenisten Poales-lahkossa. Heimossa on vain yksi suku, "Joinvillea".


title: Joinvilleaceae

text: "Joinvillea"-lajit ovat rotevia, heinämäisiä kasveja. Niiden päällysketon pikkukarvat ovat monisoluisia. Lehdet ovat poimuttuneita ja niissä on korvakemaiset muodostumat tai kielekkeet. Kukinto on varsipäätteinen röyhy, jossa on pieniä, kaksineuvoisia kukkia. Kehälehdet ovat vihertävän ruskeita, melko kuivia, ja uloimmat niistä ovat huppumaisia. Hedelmä on kehän suojaama, 1-3-siemeninen luumarja.


title: Joinvilleaceae

text: Suku/heimo kasvaa Malakan niemimaalta Tyynenmeren saarille ulottuvalla alueella.


title: Joinvilleaceae

text: Joinvilleaceae muodostaa yhdessä heimon Ecdeiocoleaceae ja heinäkasvien (Poaceae) kanssa yhteisen kehityslinjan, jota luonnehtivat mm. päällysketon eli epidermin pikkukarvat, ilmarakojen käsipainon muotoiset huulisolut, mesofyllin eli lehden sisäsolukon kookkaat ja värittömät solut, luottisolukon sijainti monisoluisissa haaroissa ja eräs inversio viherhiukkasen genomissa. Myös ontto korsivarsi on saattanut kehittyä tässä kladissa. Viimeaikaisen arvion mukaan kladi olisi syntynyt noin 58,6 miljoonaa vuotta sitten.


title: Joinvilleaceae

text: "Joinvillea"-suvussa on kaksi lajia.


title: Saldus

text: Saldus on kaupunki Latviassa Kuurinmaan alueella sekä Saldusin piirin pääkaupunki. Kaupungin voi katsoa saaneen alkunsa vuonna 1856, kun alueelle perustettiin kaupankäynnin keskus. Kaupunginoikeudet keskus sai kuitenkin vasta 1917.


title: Brian Span

text: Brian Span (s. 23. helmikuuta 1992 Somers, New York) on yhdysvaltalainen jalkapalloilija, pelipaikaltaan oikea laituri. Hän edustaa kaudella 2015 Veikkausliigan IFK Mariehamnia.


title: Brian Span

text: Span edusti kotimaassaan Yhdysvalloissa Reading Unitedia ja Virginian yliopiston joukkuetta Virginia Cavaliersia ennen kuin siirtyi Ruotsin pääsarjan Djurgårdeniin tammikuussa 2012. Hän pelasi seurassa ensimmäisellä kaudellaan yhdeksän ja seuraavalla viisi sarjaottelua. Kauden 2013 jälkeen Span palasi Yhdysvaltoihin FC Dallasiin.


title: Brian Span

text: Kaudella 2014 Span ei mahtunut pelaamaan Dallasin Major League Soccer -joukkueessa, vaan pelasi kauden aikana seuran reservijoukkueessa ja lainalla USL Pro -sarjan Orlando Cityssä. Helmikuussa 2015 hän teki sopimuksen Veikkausliiga-seura IFK Mariehamnin kanssa.


title: Ousman Jallow

text: Ousman Jallow (s. 21. lokakuuta 1988 Banjul) on gambialainen jalkapalloilija, pelipaikaltaan hyökkääjä. Hän edustaa Veikkausliigassa pelaavaa Helsingin Jalkapalloklubia.


title: Ousman Jallow

text: Jallow aloitti pääsarjauransa gambialaisessa Wallidanissa. Kaudeksi 2005–2006 Jallow siirtyi arabiemiirikuntalaiseen Al Ainiin, jossa hän ensimmäisellä kaudellaan teki 15 pääsarjaottelussa 11 maalia. Kauden 2006–2007 Jallow pelasi lainalla marokkolaisessa Raja Casablancassa tehden Botolassa 11 maalia 19 ottelussa. Kaudella 2007–2008 Jallow teki Al Ainille 11 maalia 20 pääsarjaottelussa. Kaudeksi 2008–2009 hän siirtyi Tanskan Superliigan Brøndbyyn, jossa hän teki kolmen kauden aikana 14 liigamaalia 70 ottelussa. Kesällä 2011 Jallow siirtyi Turkin toiseksi korkeimmalla sarjatasolla pelaavaan Çaykur Rizesporiin, jossa hän kahden kauden aikana onnistui maalinteossa 19 kertaa 45 ottelussa. Tämän jälkeen Jallow oli ilman seuraa puolentoista vuoden ajan. Helmikuussa 2015 hän teki sopimuksen Veikkausliiga-seura HJK:n kanssa.


title: Ousman Jallow

text: Gambian maajoukkueessa Jallow teki ensiesiintymisensä vuonna 2007.


title: Ecdeiocoleaceae

text: Ecdeiocoleaceae on pieni australialainen kasviheimo koppisiemenisten Poales-lahkossa. Heimon lähisukulaisia ovat heinäkasvit (Poaceae).


title: Ecdeiocoleaceae

text: Heimon kasveissa oleva piidioksidi on hiekkana, ei suurina kappaleina kuten yleensä. Korren ilmaraot sijaitsevat uurteiden pohjalla. Lehdet ovat surkastuneita, tupellisia; tupen yläreunassa on korvakemaiset muodostumat. Korsi on haarova. Kukinto koostuu tähkylämäisistä kukkaryhmistä. Kukat ovat vastakohtaisia ja yksineuvoisia. Kehälehtiä on kaksi tai neljä, ja hedekukassa on neljä hedettä. Hedelmä on joskus selkäluomainen kota.


title: Ecdeiocoleaceae

text: Ecdeiocoleaceae-kasvit kasvavat Lounais-Australiassa.


title: Ecdeiocoleaceae

text: Heimossa on kaksi sukua ("Georgeantha" ja "Ecdeiocolea") ja kolme lajia. Viimeaikaisen arvion mukaan heimon evoluutiossa tapahtunut erilaistuminen on noin 36,7 miljoonaa vuotta vanhaa.


title: M-Files

text: M-Files Oy on suomalainen teknologiayhtiö, joka kehittää ja myy tiedonhallintaohjelmistoja. Yrityksen tiedonhallinta sekä tiedon jakaminen ja suojaaminen perustuvat metatietojen hyödyntämiseen, jolloin tietoa ei luokitella perinteisen kansiohierarkian vaan sisällön perusteella. M-Files on käytössä tuhansilla asiakkailla yli sadassa maassa. Vuonna 2016 M-Filesillä oli yli tuhat asiakasta Suomessa , yhteensä yli kuusi tuhatta organisaatiota ympäri maailmaa.


title: M-Files

text: M-Files Oy:n päätoimipiste sijaitsee Tampereen Hervannassa ja muut toimipisteet Espoossa, Lappeenrannassa, Britanniassa, Ruotsissa, Saksassa, Ranskassa, Kanadassa ja Australiassa. Yrityksen tytäryhtiö M-Files Inc. sijaitsee USA:ssa. Lisäksi yrityksellä on yli 600 jälleenmyyjää yli 100 maassa.


title: M-Files

text: Markkinatutkimusyritys Nucleus Research nosti keväällä 2018 M-Filesin maailman parhaaksi tiedonhallinnan teknologiaksi. Sen kilpailijoita ovat IBM, Microsoft, OpenText ja Box.


title: M-Files

text: M-Filesin historia ulottuu vuoteen 1987, jolloin Motiivi Oy perustettiin Seinäjoella. Rakennusalan konsultoinnin liiketoiminta aloitettiin vuonna 1989. Arkkitehti- ja insinööritoimistoa johti Mikko Nivala. Mikon vielä lukiota käynyt poika Antti Nivala suunnitteli yritykselle 1990-luvun alkupuolella M-Color-nimisen väritulostusohjelman. Sen avulla voitiin tulostaa värillisiä arkkitehtisuunnitelmia AutoCADilla, sen sijaan, että ne olisi väritetty itse puuväreillä. Amerikkalaisessa CAD-lehdessä julkaistun mainoksen avulla ohjelmaa myytiin yli miljoonalla eurolla vuoteen 2000 mennessä.


title: M-Files

text: Vuonna 2000 rakennusalan konsultointi irrotettiin omaksi yhtiökseen (Arkkitehti- ja insinööritoimisto Motiivi Oy), ja alkuperäinen yhtiö jatkoi toimintaansa ohjelmistoyhtiönä nimellä Motive Systems Oy. Se alkoi kehittää niche-tuotteensa sijaan jotakin laaja-alaisempaa. Vuonna 2002 Nivalan ideasta alkoi kehittyä dokumenttienhallintaohjelmisto nimeltä M-Files. M-Colorin tulorahoituksella voitiin kattaa sen tuotekehitys neljän hengen tiimillä noin kolmen vuoden ajan ja M-Filesin ensimmäinen versio saatiin markkinoille vuonna 2005 ja Nivala aloitti Motive Systems Oy:n toimitusjohtajana. Hän vastasi niin yrityksen markkinoinnista kuin talous- ja henkilöstöjohtamisestakin.


title: M-Files

text: Vuodesta 2006 eteenpäin yhtiön liikevaihto kasvoi vuosittain noin 40–50 %, pääosin Suomessa. Vuonna 2009 Dallasiin avattiin tytäryhtiö. Kasvuvauhti jatkui myös sen jälkeen tasaisena ja Amerikan toimisto ylsi jo toisen toimintavuotensa jälkeen noin miljoonan euron liikevaihtoon. Vuonna 2010 koko yrityksen liikevaihto oli 4,2 miljoonaa euroa.


title: M-Files

text: Yritys vaihtoi nimensä M-Files Oy:ksi vuonna 2011 ja keskitti samalla liiketoimintansa tiedonhallintaan ja M-Files-teknologiaan. Nimeään muutti myös Yhdysvalloissa sijaitseva tytäryhtiö, josta tuli M-Files Inc.


title: M-Files

text: Vuonna 2012 M-Files alkoi etsiä pääomasijoittajaa ja huhtikuussa 2013 M-Files keräsi kuuden miljoonan euron pääomarahoituksen kansainvälisen kasvunsa tukemiseksi. Sijoittajina olivat brittiläinen DFJ Esprit ja Suomen Teollisuussijoitus. Samana vuonna yritys lähes tuplasi henkilöstömääränsä.


title: M-Files

text: Miika Mäkitalo nimitettiin M-Files Oy:n toimitusjohtajaksi maaliskuussa 2012, kun Nivala halusi vaihtaa keskittyä tuotekehitykseen teknologiajohtajana.


title: M-Files

text: Entinen toimitusjohtaja Antti Nivala jatkoi yrityksessä teknologiajohtajana. Mäkitalo on koulutukseltaan tuotantotalouden tohtori ja hän oli toiminut johtajana M-Files Oy:ssä vuodesta 2010 vastuullaan talous, hallinto ja strategiatyö. Ennen M-Filesia hän työskenteli johtotehtävissä valtionhallinnossa (Ratahallintokeskuksessa, Liikennevirastossa sekä liikenne- ja viestintäministeriössä).


title: M-Files

text: Vuonna 2015 ranskalaisesta Partech Ventures -sijoitusyhtiöstä tuli M-Filesin pääsijoittaja kymmenien miljoonien pääomasijoituksella. Sijoitukset auttoivat M-Filesiä laajentumaan. Kymmenessä vuodessa myynti oli kymmenkertaistunut ja vuonna 2015 liikevaihto oli jo yli 30 miljoonaa euroa, josta viennin osuus oli yli puolet.


title: M-Files

text: Vuonna 2016 M-Files kertoi saaneensa kasvua varten 33 miljoonan euron pääomasijoituksen Partech Venturesilta, valtion sijoitusyhtiö Suomen Teollisuussijoitukselta ja brittiläiseltä Draper Espritiltä. Suomen pääomasijoitusyhdistyksen toimitusjohtaja Pia Santavirran mukaan kyseinen sijoitus on kaikkien aikojen suurimpia suomalaisen tämän kasvuvaiheen yrityksen saamia rahoituksia. Yhtiöllä oli yhteensä 6 000 asiakasta yli sadassa maassa ja se työllisti noin 300 henkilöä Suomessa, Yhdysvalloissa, Britanniassa ja Ruotsissa.


title: M-Files

text: Vuonna 2017 M-Files palkkasi lähes 100 uutta työntekijää, yhteensä työntekijöitä oli yli 400. Se aloitti yhteistyön tekoälyteknologioihin erikoistuneen Abbyyn kanssa. Abbyy on globaalisti toimiva teknologiatoimittaja, joka on keskittynyt tekstin- ja sisällöntunnistukseen ja luonnollisen kielen käsittelyyn. M-Files osti myös kanadalaisen tekoälyyn erikoistuneen teknologiayhtiö Apprenton. Apprenton teknologian avulla voidaan esimerkiksi etsiä vapaamuotoisista tekstisisällöistä kuten sähköpostiviesteistä liiketoiminnan kannalta tärkeitä tietoja, minkä jälkeen tietoa voidaan luokitella, käsitellä ja suojata. Yrityskaupalla M-Files vahvisti asemaansa älykkään tiedonhallinnan edelläkävijänä. Yrityksen liikevaihto oli 52,6 miljoonaa euroa, ja kasvua edellisen vuoteen verrattuna oli 37 prosenttia, mikä oli viisi kertaa suurempi kuin tiedonhallintamarkkinan kasvu.. Vuodesta 2011 vuoteen 2017 liikevaihto kasvoi yli 750 prosenttia.


title: M-Files

text: Tammikuussa 2018 M-Files kertoi avanneensa toimipisteen Australiaan.Kesällä 2018 Euroopan investointipankki EIP myönsi M-Filesille 27 miljoonan euron rahoituksen. Rahoituksella se aikoo kasvattaa markkinaosuuttaan, palkata henkilöstöä maailmanlaajuisesti ja kehittää keinoja, joilla yritykset hallinnoivat ja käyttävät tietoa. EIP:N mukaan kyseessä on suurin suomalaiselle IT-alalle myönnetty rahoitussopimus moneen vuoteen.


title: M-Files

text:
M-Filesin tarjoaa yritysasiakkailleen tietojenhallintaa. Kun sähköiset asiakirjat tallennetaan perinteisesti tietokoneen kansioihin M-Filesin ohjelmisto etsii niistä asioita metatietojen eli sisältöä kuvailevien tietojen avulla, ilman, että niitä täytyy siirtää mihinkään. Käyttäjän ei siis tarvitse muistaa, mihin kansioon jokin tieto on tallennettu, vaan tietoa hallitaan sen perusteella, mitä se on. M-Filesin mukaan toimistoväen ajasta 20–25 prosenttia kuluu erilaisten dokumenttien etsimiseen, joten kun tieto löytyy tehokkaasti, yritys säästää.
Vuonna 2017 M-Filesin liikevaihdosta 60 % tuli viennistä. Sen asiakkaat ovat niin pk-yrityksiä kuin suuryrityksiäkin, jotka toimivat esimerkiksi teollisuudessa, palvelualoilla, rahoituksessa, suunnittelu- ja rakennusalalla, energia-alalla ja biotieteissä. Tyypillisiä asiakkaita ovat esimerkiksi konsulttitalot, lakiasiantoimistot ja tavalliset teollisuusyritykset, muun muassa SSAB ja Kemira.


title: M-Files

text: M-Filesin on saanut vuosien varrella useita sisällön- ja dokumenttienhallinnan palkintoja. M-Files on valittu muun muassa sadan merkittävimmän sisällönhallintaratkaisuja tarjoavan yrityksen joukkoon ja nimetty parhaaksi ratkaisuksi yritysten sisällönhallintaluokassa Top Ten Reviews -arviossa. Keväällä 2018 markkinatutkimusyritys Nucleus Research nimitti M-Filesiä maailman parhaaksi tiedonhallinnan teknologiaksi.


title: Pol-e Khomri

text: Pol-e Khomri (persiaksi:پل خمری) on kaupunki Pohjois-Afganistanissa. Se on Baghlanin maakunnan pääkaupunki ja vuonna 2002 kaupungissa oli 60 000 asukasta. Kaupungissa puhutaan lähinnä persiaa ja suurin etninen ryhmä ovat tadžikit.


title: Pol-e Khomri

text: Pol-e Khomrissa on kaksi patoa, Awalin ja Doyam -padot, jotka tuottavat sähköä, mutta sen lisäksi niitä käytetään varastoimaan kasteluvettä jonka avulla kastellaan tuhansia hehtaareja maata ja viljellään maata. Afganistanin ensimmäinen sementtitehdas rakennettiin Pol-e Khomriin vuonna 1959 Tšekkoslovakiasta saadulla avustuksella. Tehtaan omistaa Hamid Karzain veli Mahmud Karzai. Kalkkikivi kaivetaan mäeltä tehtaan takaa.


title: Pol-e Khomri

text: Karkarin kylässä kaupungin ulkopuolella on hiilikaivos, mutta sen tuotantotapa on vanhanaikainen.


title: Pol-e Khomri

text: Koko Baghlan maakunnassa viljellään paljon koska padoista saadaan vettä kasteluun. Riisi on yleisin viljelykasveista, sen lisäksi viljellään perunaa, maissia ja palkokasveja. Hedelmistä viljellään melonia, omenaa, päärynää, persikkaa, kirsikkaa ja aprikoosia.


title: Pol-e Khomri

text: Unkari lähetti Provincial reconstruction team -joukkoja kaupunkiin maaliskuussa 2013. Kaupungista rakennetut sähköjohdot tuovat tämän ansiosta nykyisin sähköä Kabuliin.


title: Void Star

text: Void Star on vuonna 2006 ilmestynyt Circlen single, joka sisältää kaksi albumeilla julkaisematonta kappaletta. Levy julkaistiin ilman kuvakantta.


title: Paul-Georges Ntep

text: Paul-Georges Ntep de Madiba (s. 29. heinäkuuta 1992 Douala, Kamerun) on kamerunilaissyntyinen ranskalainen jalkapalloilija, joka edustaa Ligue 1:ssä pelaavaa Stade Rennaisia. Pelipaikaltaan oikeajalkainen Ntep on vasen laitahyökkääjä. Hän kuuluu myös Ranskan jalkapallomaajoukkueeseen.


title: Paul-Georges Ntep

text: Ntep aloitti ammattilaisuransa Ligue 1:n AJ Auxerressa. Seura putosi kaudeksi 2012-2013 Ligue 2:teen ja Ntep teki seuran paidassa liigadebyyttinsä elokuussa 2012 CS Sedan Ardennesia vastaan. Kaudella 2010-2011 hän oli pelannut yhden ottelun Mestareiden liigan lohkovaiheessa. Avausmaali Auxerren paidassa syntyi EA Guingampia vastaan syyskuussa 2012. Ntep pelasi Auxerren paidassa Ligue 2:ssa yhteensä 51 ottelua onnistuen 16 kertaa maalinteossa.


title: Paul-Georges Ntep

text: Tammikuussa 2014 Ntep siirtyi Ligue 1:n Stade Rennaisiin, jonka paidassa hän teki pääsarjadebyyttinsä helmikuussa 2014 Olympique Lyonnaisia vastaan ja avausmaalinsa vielä samassa kuussa FC Nantesia vastaan. Kauden 2013-2014 aikana Ntep teki kymmenessä pelaamassaan Ligue 1 -ottelussa viisi maalia. Kaudella 2014-2015 Ntep onnistui tekemään 35 pelaamassaan ottelussa yhdeksän maalia.


title: Paul-Georges Ntep

text: Ntep on edustanut monia Ranskan nuorten maajoukkueita. Vuodet 2013-2014 hän pelasi alle 21-vuotiaiden maajoukkueessa, jossa otteluita kertyi 15 ja maaleja yhdeksän. Aikuisten maajoukkuetasolla Ntep olisi voinut edustaa Ranskan sijasta myös synnyinmaataan Kamerunia. Hän debytoi kuitenkin Ranskan maajoukkueessa kesäkuussa 2015 ystävyysottelussa Belgiaa vastaan.


title: Paul-Georges Ntep

text: Ntep muutti kahdeksanvuotiaana synnyinmaastaan Kamerunista Ranskaan, jossa hän asui tätinsä kanssa. Ranskassa Ntep aloitti myös jalkapallon pelaamisen.


Hapettava additio ja pelkistävä eliminaatio ovat tärkeitä kemiallisia reaktioita organometallikemiassa ja ovat osa monien siirtymämetallikatalyyttien katalyyttistä sykliä. Hapettavassa additiossa metalliatomi insertoituu kovalenttiseen sidokseen samalla luovuttaen kaksi elektroniaan eli se hapettuu ja metalliatomin hapetusluku kasvaa kahdella. Pelkistävä eliminaatio on hapettavan addition vastareaktio ja siinä muodostuu kovalenttinen sidos kahden metalliatomiin kiinnittyneen ligandin välille ja samalla metalli pelkistyy. Pelkistävässä eliminaatiossa tyypillisimmät muodostuvat sidokset ovat hiilen ja vedyn, kahden hiiliatomin tai hiilen ja heteroatomin esimerkiksi hapen tai typen väliset sidokset.


title: Hapettava additio ja pelkistävä eliminaatio

text: Hapettavalla additiolla on useita mekanismeja riippuen liittyvän molekyylin luonteesta ja metalliatomista.


text: Hapettava additio tapahtuu niin kutsuttuna yhtäaikaisprosessina, kun molekyyli, jonka atomien väliseen kovalenttiseen sidokseen metalliatomi insertoituu on pooliton tai suhteellisen pooliton. Tällaisia ovat esimerkiksi vetyatomien väliset sidokset vetykaasussa, hiilen ja vedyn välinen kovalenttinen sidos hiilivedyissä ja piin ja hiilen välinen sidos silaaneissa. Tällaisessa tapauksessa hapettava additio tapahtuu assosiatiivisella mekanismilla, jossa metalliatomi insertoituu molekyylin (alla olevassa kuvassa molekyyli A-B) atomien väliseen sidokseen muodostaen σ-kompleksin. Seuraavassa vaiheessa metalli hapettuu ja luovuttaa elektroneja d-orbitaaleiltaan molekyylin A-B hajottavalle molekyyliorbitaalille, jolloin molekyylin osien A ja B välinen sidos katkeaa.


text: Jos metalliatomi insertoituu polaariseen molekyyliin kuten alkyyli- tai aryylihalogenidiin, tapahtuu se nukleofiilisella substituutiolla ja mekanismi on toisen kertaluvun nukleofiilinen substituutio eli S2-mekanismi. Tässä reaktiossa mekanismi on dissosiatiivinen eli metalli toimii nukleofiilina ja reagoi alkyylihalogenidin elektrofiilisen hiiliatomin kanssa luovuttaen elektroniparin hiiliatomille ja samalla halogeenin ja hiiliatomin välinen sidos katkeaa ja halogenidi poistuu lähtevänä ryhmänä. Luovuttaessaan elektroniparin metalli hapettuu. Näin muodostuu positiivisesti varautunut kationinen kompleksi, johon negatiivisesti sitoutunut halogenidianioni sitoutuu. Nopeimmin reagoivat alkyylijodidit ja primääriset alkyylihalogenidit.


text: Vetyhalogenidit ovat erityisesti polaarisissa liuottimissa dissosioituneet protoniksi ja negatiiviseksi halogenidianioniksi ja nämä ionit liittyvät metalliatomiin vaiheittain. Metalliatomi voi sitoutua ensin joko protoniin tai halogenidi-ioniin, joista protoniin ensiksi sitoutuminen on yleisempää.


text: Hapettava additio voi tapahtua myös yhden elektronin siirrolla, jolloin kyseessä on radikaaleja muodostava mekanismi. Radikaalimekanismilla metalli voi liittyä esimerkiksi hiilivetyihin tai alkyyli- tai aryylihalogenideihin. Radikaalimekanismi vaatii yleensä radikaalien muodostamisen joko säteilytyksen avulla tai käyttämällä radikaali-initiaattoreita. Alla esimerkkinä bromibentseenin liittyminen bis(trifenyylifosfiini)platinaan radikaalimekanisimilla.


text:
Käynnistys:
In• + PhBr → In-Br + Ph•


text: Eteneminen:


text:
Terminaatio:
Ph• + Ph• → Ph-Ph


title: Vaahto (kappale)

text: Vaahto on vuonna 2006 ilmestynyt Circlen single, joka sisältää kaksi albumeilla julkaisematonta kappaletta. Levyn julkaisi irlantilainen kokeelliseen musiikkiin erikoistunut Trensmat.


title: Sabiaceae

text: Sabiaceae on pieni tropiikin kasviheimo koppisiemenisten Proteales-lahkossa.


title: Sabiaceae

text: Heimon kasvit ovat pääasiassa ainavihantia, joskus kausivihantia puita tai liaaneja, joissa on eräitä triterpenoideja, tanniineja ja alkaloideja, ja joiden silmut ovat suomullisia tai suomuttomia. Lehde sijaitsevat kierteisesti tai kahdessa rivissä ja ovat yksinkertaisia tai pääteparisia; laitahampaat ovat piikkimäisiä tai puuttuvat. Kukat ovat pieniä, säteittäisiä tai vinosti vastakohtaisia, 3-5-lukuisia. Verho-, terä- ja hedelehdet sijaitsevat kaikki kohdakkain. Hetiö on tyvestään kiinnittynyt teriöön tai heteistä on kaksi toimivaa ja kaksi tai kolme toimimatonta tai heteitä on viisi. Mesiäinen on ohut ja vaihtelevassa määrässä liuskainen kehrä. Yhdislehtinen sikiäin koostuu kahdesta tai kolmesta emilehdestä. Vartaloita on monta, luotti pieni. Kussakin emilehdessä on yksi tai kaksi luokkimaista siemenaihetta. Hedelmä on enemmän tai vähemmän luumarjamainen tai vaihtelevassa määrässä kuiva ja avautuva.


title: Sabiaceae

text: Sabiaceae kasvaa Kaakkois-Aasiassa, Malaijien saaristossa ja trooppisessa Amerikassa.


title: Sabiaceae

text: Heimossa on ainoastaan kolme sukua ja 100 lajia. "Meliosma"-suvussa on lajeista 70. Muut suvut ovat "Sabia" ja "Ophiocaryon".


title: Pääsiäiskriisi

text: Pääsiäiskriisi () oli Tanskassa maaliskuussa 1920 syntynyt poliittinen kriisi. Kriisin aiheutti kuningas Kristian X:n kyseenalaisena pidetty päätös antaa ero Carl Theodor Zahlen johtamalle Radikaalin Venstren hallitukselle.


title: Pääsiäiskriisi

text: Kriisin taustalla oli Tanskan liike-elämän ja oppositiossa olleen Venstre-puolueen jo pitkään jatkunut tyytymättömyys radikaalien hallitusta kohtaan. Syinä tähän olivat muun muassa sota-ajan säännöstelyn jatkaminen rauhan aikana ja suunniteltu uusi vaalilaki, joka olisi saattanut vaikuttaa puolueiden voimasuhteisiin. Lopullinen kiista syntyi Tanskan ja Saksan välisen rajan siirtämisestä ensimmäisen maailmansodan jälkeisen rauhanteon yhteydessä. Zahlen hallitus kannatti rajan vetämistä kansallisuuksien mukaan, mutta voimakas nationalistinen kansanliike vaati myös eräiden enemmistöltään saksankielisten alueiden, varsinkin Flensburgin kaupungin liittämistä Tanskaan. Vaatimusten esittäminen jatkui myös Keski-Schleswigissä 14. maaliskuuta 1920 pidetyn kansanäänestyksen jälkeen, vaikka äänestyksessä 80 % alueen asukkaista oli kannattanut Saksaan kuulumista. Tanskan johtavat oikeistopuolueet Venstre ja Konservatiivinen kansanpuolue asettuivat tukemaan nationalistien rajavaatimuksia kaataakseen hallituksen. Hallitus sai kuitenkin niukalla enemmistöllä luottamuslauseen 26. maaliskuuta pidetyssä äänestyksessä, minkä jälkeen kansankäräjät jäivät pääsiäislomalle.


title: Pääsiäiskriisi

text: Neuvoteltuaan luotettunsa, liikemies H. N. Andersenin kanssa kuningas Kristian X päätti 28. maaliskuuta antaa eron Zahlen hallitukselle. Seuraavana aamuna hän nimitti neuvonantajansa Otto Lieben johtaman virkamieshallituksen. Radikaalit ja sosiaalidemokraatit pitivät kuninkaan toimenpidettä perustuslain vastaisena ja seuraavina päivinä Amalienborgin linnan edessä järjestettiin valtavia mielenosoituksia. Ammattiyhdistysliike uhkasi yleislakolla. Kristian X joutui perääntymään ja nimitti pääsiäispäivänä 4. huhtikuuta uuden, M. P. Friisin johtaman hallituksen, joka ajoi läpi uuden vaalilain ja määräsi samantien uudet vaalit. Tämän jälkeen levottomuudet maassa lakkasivat. Oppositio menestyi hyvin vaaleissa ja toukokuussa pääministeriksi tuli Venstren Niels Neergaard.


title: Nelumbonaceae

text: Lootuskasvit ("Nelumbonaceae") on kasviheimo "Proteales"-lahkossa. Siihen kuuluu yksi nykyaikana elävä suku, lootukset, jossa on jäljellä kaksi lajia. Muita sukuja on kuvattu useita fossiiliaineistosta. Kehityshaaran iäksi on arvioitu vähintään 100 miljoonaa vuotta. Lootusten ja lumpeiden välisen kukkamorfologian suuren yhtenevyyden vuoksi lootuskasvit on Cronquistin luokitteluun asti yleensä luokiteltu lummekasvien yhteyteen. Elävät lootuskasvit ovat vesikasveja, joita esiintyy itäisessä Pohjois-Amerikassa ja itäisessä Aasiassa temperaattisella ja lämpimällä vyöhykkeellä.


title: Kurdistanin vapauden haukat

text: Kurdistanin vapauden haukat eli TAK () on vuonna 2004 perustettu äärinationalistinen separatisti järjestö, joka vaatii Turkin armeijaa poistumaan kurdialueilta. Järjestö tekee iskuja sotilaskohteisiin ja turvallisuusviranomaisten rakennuksiin. Järjestö on tehnyt myös iskuja länsimaalaisten turistien suosimiin kohteisiin protestoidakseen hallituksen talouspolitiikkaa, joita he pitävät kurdivastaisena. Osa järjestön perustajista olivat entisiä Kurdistanin työväenpuolueen jäseniä, jotka olivat eronneet pidättyään PKK:ta liian humanistisena.


title: Kurdistanin vapauden haukat

text: Aiemmin tuntematon TAK teki kesällä 2004 useita tehottomiksi jääneitä pommi-iskuja turistikohteisiin eri puolilla Turkkia. Sen uskottiin aluksi olleen osa Kurdistanin työväenpuoluetta (PKK), joka on kurdien itsehallintoa ajava järjestö ja toimii lähinnä maan kaakkoisosassa. Järjestön uskottiin toimivan peitenimenä, jotta PKK saattoi tehdä iskuja turistikohteita vastaan ilman, että Euroopan unioni toimisi sen tukiverkostoa vastaan Euroopassa. Nykyisin pidetään todennäköisempänä, että järjestön perustivat PKK:sta eronneet sirpaleryhmät.


title: Kurdistanin vapauden haukat

text: TAK teki huomattavasti tuhoisamman iskun 16. heinäkuuta 2005, kun se räjäytti turisteja kuljettaneen minibussin Kuşadasın kaupungissa. Iskussa kuoli kolme turkkilaista, yksi britti ja yksi irlantilainen. Lisäksi 13 ihmistä haavoittui. Järjestö otti myös vastuun 28. elokuuta 2006 Marmariksessa, Istanbulissa ja Antalyassa tehdyistä pommi-iskuista, joissa kuoli 3 ja haavoittui 21. Järjestö yhdistettiin myös kesäkuussa 2010 tehtyyn sotilaita kuljettanutta bussia vastaan tehtyyn iskuun Istanbulissa, jossa kuoli kolme henkilöä.


title: Kurdistanin vapauden haukat

text: Järjestö ilmoitti joulukuussa 2015 aloittavansa iskuja Länsi-Turkin sotilas- ja siviilikohteisiin protestoidaakseen Turkin armeijan operaatioita Itä-Turkissa, joiden tuloksena satojatuhansia on joutunut pakenemaan ja joissa on loukkaantunut ja kuollut sata siviiliä. Joulukuussa 2016 TAK teki 28 henkiä vaatineen pommi-iskun Ankarassa.


title: Kurdistanin vapauden haukat

text: TAK:n koosta, johtajista tai ideologiasta tiedetään vain vähän. Jäseniä sillä uskotaan olevan vain muutama tusina. Järjestö on vannonut uskollisuutta vuonna 1999 Turkin pidättämälle PKK: entiselle johtajalle Abdullah Öcalanille. Turkin viranomaiset ovat kuvailleet sitä PKK:n peitejärjestöksi, mutta PKK:n itsensä mukaan kyse on sen sirpaleryhmästä.


title: Kurdistanin vapauden haukat

text: Järjestö on ilmoittanut pitävänsä PKK:ta liian humanistisena järjestönä, joka on väärällä tiellä.


title: Odottamaton

text: Odottamaton on vuonna 2009 ilmestynyt Circlen single, joka sisältää kaksi albumeilla julkaisematonta kappaletta. Se on osa amerikkalaisen Sub Pop -levy-yhtiön Sub Pop Singles Club 3.0 -sarjaa, jota julkaistiin kahdentoista singlen verran elokuun 2008 ja lokakuun 2009 välillä. Levyä painettiin yhteensä 1 500 kappaletta ja se jaettiin sarjan tilaajille tammikuun 2009 singlenä.


title: Sähkekriisi

text: Sähkekriisi () oli Saksan ja sen miehittämän Tanskan välille syksyllä 1942 syntynyt diplomaattinen kriisi, joka kavensi Tanskan hallituksen liikkumavaraa.


title: Sähkekriisi

text: Kriisi sai alkunsa, kun Tanskan kuningas Kristian X vastasi Saksan johtaja Adolf Hitlerin hänelle lähettämään syntymäpäiväonnitteluun 26. syyskuuta 1942 äärimmäisen lakonisella sähkeellä, jossa luki vain ”"Spreche meinen besten Dank aus"” (”Lausun parhaat kiitokseni”). Kyseessä oli Tanskan kuningasperheen käyttämä normaalivastaus onnitteluihin, mutta Hitler tulkitsi vaatimattoman muotoilun loukkaukseksi. Tähän vaikutti myös hänen tyytymättömyytensä Tanskassa lisääntyneeseen saksalaisvastaiseen mielialaan. Vastauksena Saksan miehitystoimia Tanskassa kiristettiin ja Vilhelm Buhlin johtama Tanskan hallitus painostettiin eroamaan. Reaktio ei ollut kuitenkaan yhtä voimakas kuin mitä tanskalaiset olivat pelänneet ja lopulta Tanskaan saatiin Erik Scaveniuksen johtama uusi hallitus marraskuun alussa. Sähkekriisin yhteydessä myös Saksan miehityshallinnon johto Tanskassa vaihdettiin: Saksan täysivaltaiseksi edustajaksi Cecil von Renthe-Finkin tilalle tuli Werner Best ja miehitysjoukkojen komentajaksi kenraali Erich Lüdken tilalle kenraali Hermann von Hanneken.


title: Sanna Kekäläinen

text: Sanna Kekäläinen on suomalainen koreografi-tanssija sekä helsinkiläisen Kekäläinen & Companyn taiteellinen johtaja ja perustaja.


title: Sanna Kekäläinen

text: Kekäläinen & Company perustettiin vuonna 1996, ja se toimi 1996–2001 nimellä Ruumiillisen Taiteen Teatteri. K&C vaalii tanssitaidetta älyllisenä taidemuotona ja hyödyntää tanssin poeettista ja poliittista potentiaalia. K&C työskentelee Kaapelitehtaalla Helsingissä Ruumiillisen taiteen teatterissa.


title: Sanna Kekäläinen

text: Sanna Kekäläisen teokset laajentavat käsitystä tanssiteoksesta yhdistäen filosofiaa, sukupuolen problematiikkaa, queer-teoriaa, feminismiä, tekstejä sekä konseptuaalista ajattelua vahvasti fyysiseen ja ainutlaatuiseen liikekieleen.


title: Sanna Kekäläinen

text: Kekäläinen opiskeli London Contemporary Dance Schoolissa 1980-1983 ja kausittain opiskelijana Theaterschool of Amsterdamissa vuosina 1983 ja 1985. Sanna Kekäläinen on yksi Zodiak Presents ry:n perustajajäsenistä (1986), joka toimii nykyään nimellä Zodiak – Uuden tanssin keskus. Kekäläisen kausi Zodiakissa kesti vuodesta 1986 vuoteen 1996, ja hän loi sinä aikana yli kaksikymmentä teosta.


title: Sanna Kekäläinen

text: Naistaiteilijana Kekäläinen ottaa kantaa maailman tilaan. Kekäläisen mielestä on järkyttävää huomata tämänhetkinen jako itään ja länteen, pohjoiseen ja etelään, rikkaisiin ja köyhiin, A- ja B-luokan kansalaisiin.


title: Sanna Kekäläinen

text: Kekäläinen on löytänyt tavan linkittää ruumiissa koetut yksityiset kokemukset laajempiin sosiaalisiin kokonaisuuksiin syvällisen tutkimuksen kautta. Esimerkkinä tästä tutkimuksesta toimii käsitys läheisyyden tärkeydestä fyysisenä kokemuksena joka koskee niin yksilöä kuin valtioitakin. Läheisyyden vastakohtana on väkivalta; hyväksikäyttävä terrori, etninen puhdistus tai sotatila. Hänen painotuksensa on yhteisten ja jaettavien mahdollisuuksien löytämisessä erottelun ja eristämisen sijaan.


title: Sanna Kekäläinen

text: Kekäläisen taiteellisen työn yhtenä kantavana ajatuksena on ollut tutkia kuinka paljon informaatiota ja ajattelua liike voi ilmaista. Liike on hänen mielestään yhtä täsmällinen keino kommunikoida ja ilmaista kuin mikä tahansa muu kommunikaation muoto. Kekäläinen on kehittänyt metodin kirjoittaa tanssilla ja tanssissa, hän on myös tuonut kirjoitetun ja puhutun sanan osaksi nykytanssin konseptia. Feminismin, filosofian ja psykoanalyysin lähtökohdista Kekäläinen on luonut tapoja linkittää ruumiissa koetut yksityiset kokemuksetlaajempiin sosiaalisiin yhteyksiin.


title: Sanna Kekäläinen

text: Kekäläinen on pohtinut "esitys"-sanaa ja sen merkitystä. Esitystilanne tuo ihmiset yhteen, oli muoto sitten teatteri, tanssi tai jokin muu taidemuoto. Tämä on jo itsessään merkittävää ja näyttää olevan ihmisen arkaainen tarve. Jos esityksen tavoitteena on purkaa sisältönsä ja merkityksensä ja tarkastella tilannetta niin vuorovaikutuksellisesti kuin mahdollista, onko kyseessä silloin esitys vai enemminkin länsimainen rituaali?


title: Sanna Kekäläinen

text: Kekäläinen vastustaa markkinatalouden sanastoa, jota ilmenee yhä enemmän ja enemmän myös kulttuurin ja taiteen alueilla. Hän ei koe itseään palveluntarjoajana, vaan ehkä enemmän palvelijana. Kekäläistä motivoi lisääntyvä arvojen ja humanismin katoaminen, rahan merkityksen kasvaminen maailmassa ja taiteen kaupallistuminen sekä epätasa-arvon ja hyväksikäytön lisääntyminen. Kekäläistä onkin kuvattu feminiinin eksistenssin promoottorina, provokaattorina, ongelmanasettelijana, tarkkailijana ja runoilijana.


title: Tula (Meksiko)

text: Tula on Meksikossa sijaitseva muinainen kaupunki ja arkeologinen kohde. Se toimi tolteekkien pääkaupunkina.


title: Tula (Meksiko)

text: Vuosien 300–600 välillä Tulan alue kuului Teotihuacánin valtion alaisuuteen. Vuosien 600–650 tienoilla pohjoisesta ilmestyi alueelle uusi Coyotlatelco-kulttuuri. Alue alkoi kaupungistua 700-luvun alussa teotihuacánilaisen perinteen ja pohjoisesta tulleen kulttuurin etnisenä ja kulttuurisynteesinä.


title: Tula (Meksiko)

text: Kaupungin varhainen keskustori tunnetaan nimellä Pikku-Tula. Se hylättiin rakennuksineen 900-luvun alussa ja uusi, suurempi keskus rakennettiin toisaalle. Kaupunkialueen pinta-ala oli tuolloin 13 neliökilometriä.


title: Tula (Meksiko)

text: Tula oli laajimmillaan vuosina 1000–1150, jolloin se saavutti 16 neliökilometrin laajuuden. Kaupungissa oli satoja julkisia rakennuksia, pyramiditemppeleitä ja asuinrakennuksia. Niitä yhdisti monimutkainen kujien ja katujen verkko. Tula rapistui ja sortui 1100-luvulla toistaiseksi tuntemattomasta syystä.


title: Tula (Meksiko)

text: Tulan taidetta ja arkkitehtuuria hallitsee militarismi, sota ja ihmisuhraus. Kaupungin suuret monumentaaliveistokset kuten "atlantet" esittävät tolteekkisotureita. Pyramidi B:n pylväisiin on kaiverretu kuninkaiden ja muiden johtajien muotokuvia. Tulan tori oli myöhempien asteekkikaupunkien torien esikuva asemakaavansa suhteen. Torilla oli pääkalloalttareita, käärmeseiniä, soturifriisein koristeltuja penkkejä, "chac mool"-veistoksia, "atlanteja" ja standaarinkantajia.


title: Mylläri (Circle)

text: Mylläri on vuonna 2011 ilmestynyt Circlen EP, joka julkaistiin 14.–17. huhtikuuta Alankomaiden Tilburgissa järjestetyn Roadburn-festivaalin yhteydessä. Se sisältää neljä lyhyttä punk-vaikutteista kappaletta, jotka ovat kaikki ennenjulkaisemattomia.


title: The Accountant

text: The Accountant on vuonna 2016 ensi-iltansa saanut yhdysvaltalainen jännityselokuva, jonka on ohjannut Gavin O’Connor. Elokuvan pääosissa näyttelevät Ben Affleck, Anna Kendrick, J. K. Simmons sekä Jon Bernthal.


title: The Accountant

text: "The Accountant" sai ensi-iltansa 10. lokakuuta 2016 TCL Chinese Theatressa. Laajaan ensi-iltaan elokuva saapui Yhdysvalloissa 14. lokakuuta ja Suomessa sen ensi-ilta on 11. marraskuuta 2016.


title: Chase & Status

text: Chase & Status on englantilainen elektronisen musiikin duo, joka koostuu perustajajäsenistä Saul Miltonista ("Chase") ja Will Kennardista ("Status"). Chase & Status on perustettu Manchesterissa vuonna 2003.


title: Chase & Status

text: Drum and bass -musiikin kärkinimiin kuuluva yhtye on julkaissut vuoteen 2015 mennessä kolme studioalbumia, ja tehnyt lisäksi yhteistyötä lukuisten muiden artistien kanssa.


title: Johan Henrik Seeliger

text: Johan Henrik Seeliger () oli kultaseppämestari ja Turun Akatemian piirustuksen opettaja, joka harjoitti ensimmäisenä Suomessa kuparinpiirtäjän ammattia, mutta teki myös muita piirustus- ja kaiverrustöitä.


title: Johan Henrik Seeliger

text: Seeligerin vanhemmat olivat kultaseppä Johan Ludvig Seeliger ja Marie Polack. Hän muutti Tallinnasta Suomeen 1749, mutta ei saanut lupaa toimia kultaseppämestarina ja ryhtyi siksi opettamaan Turun Akatemian opiskelijoille sinettien kaiverrusta ja kuparipiirrosten tekemistä 1750. Akatemian piirustuksen opettajaksi hänet otettiin 1752. Hänen tiedetään kuvittaneen noin kaksikymmentä väitöskirjaa, samoin kuin 1758 painetun suomenkielisen Raamatun. Kuvaliitteitä väitöskirjoissa oli kuitenkin vain yksi tai kaksi. Vuoden 1758 Raamatussa on kaksi Seeligerin piirtämää ja kaivertamaa etsausta. Hän ilmeisesti kuitenkin kaiversi myös mainitun Raamatun nimekkeitä varten puupiirroslaatat, samoin kuin mahdollisesti vastaavat nimekelaatat teoksiin "Ruotzin waldakunnan laki" (1759, näköispainos 1984) ja "Armon järjestys autuuteen" (David Hollatz, 1761). Seeliger harjoitti myös kulta- ja hopeasepän tointa ja kaiversi sinettejä. Hän suunnitteli Turun Akatemian kaivertajana ollessaan myös muun muassa akatemian rehtorin asemaa kuvastavat kullatut messinkiavaimet.


title: Johan Henrik Seeliger

text: Seeligerin puoliso vuodesta 1753 oli Brita Elisabeth (Britta Liisa) Holmelin (s. 1735).


title: End of Time

text: End of Time on vuonna 2012 ilmestynyt Circlen single, joka sisältää kaksi cover-versiota yhtyeen vaikuttajanaan pitämän Jesters of Destinyn albumilta "Fun at the Funeral" (1986). Vierailijoina singlellä ovat myös Jesters of Destinyn laulaja Bruce Duff sekä kitaristi Ray Violet.


title: Grant Gustin

text: Thomas Grant Gustin (s. 14. tammikuuta 1990 Norfolk, Virginia) on yhdysvaltalainen näyttelijä ja laulaja, joka tunnetaan parhaiten Sebastian Smythen roolista tv-sarjassa "Glee" sekä pääroolistaan tv-sarjassa "The Flash". Vuonna 2012 hän esiintyi tv-elokuvassa "A Mother's Nightmare".


title: Grant Gustin

text: Vuonna 2003 Gustin oli mukana NASA:n lasten tiedeuutislähetyksessä. Hän opiskeli virginialaisen taidekoulun musiikkiteatterilinjalla ja valmistui lukiosta vuonna 2008. Gustin lähti yliopistosta kahden vuoden jälkeen saatuaan roolin Broadway-kiertuenäytelmästä "West Side Story". Gustin on esittänyt Barry Allenin roolia "The Flashin" lisäksi myös sen rinnakkaissarjassa "Arrow". Lisäksi hän on näytellyt tv-sarjoissa "90210" ja "C.S.I. Miami".


title: Peyton List

text: Peyton List voi tarkoittaa kahta samannimistä yhdysvaltalaista näyttelijää:


title: Juho Kinnunen

text: Juho Kinnunen (14. tammikuuta 1865 Rääkkylä – 9. syyskuuta 1934 Rääkkylä) oli suomalainen seminaarinlehtori, pappi, kunnallisneuvos ja kokoomuksen kansanedustaja.


title: Juho Kinnunen

text: Kinnusen vanhemmat olivat maanviljelijä Petter (Pekka) Kustaa Kinnunen ja Maija Lena Hirvonen. Hän pääsi ylioppilaaksi Kuopion lyseosta 1888. Kinnunen suoritti teologian erotutkinnon Helsingin yliopistossa 1892 ja hänet vihittiin papiksi 1893. Hän suoritti vielä pastoraalitutkinnon 1896 ja kasvatusopin tutkinnon 1897 sekä valmistui filosofian kandidaatiksi 1899 ja maisteriksi 1900.


title: Juho Kinnunen

text: Kinnunen oli Kuopion kirkkoherran viran va. saarnaajana 1893, vt. saarnaajana Varkauden tehtaalla ja samalla opettajana tehtaan kansakoulussa 1893, välisaarnaajana ja vt. kappalaisena Leppävirralla 1893–1897 sekä ylimääräisenä pappina Säkylässä 1899. Hän oli sitten Jyväskylän lyseon historian, maantiedon ja suomen kielen vt. lehtorina 1900–1901, Turun suomalaisen klassillisen lyseon historian, maantiedon ja suomen kielen vt. lehtorina 1901–1902, Turun papiston apulaisena 1901 ja Raahen opettajaseminaarin uskonnon ja historian lehtorina, ruotsin kielen opettajana ja kirjastonhoitajana 1902–1907 sekä samalla Raahen kaupungin vt kappalaisena 1904–1906. Kinnunen oli tämän jälkeen Heinolan opettajaseminaarissa uskonnon ja historian lehtorina 1907–1933, seminaarin varajohtajana 1918–1924 sekä seminaarin vt. johtajana 1919, 1922 ja 1923. Hän toimi samalla Heinolan keskikoulun jatkoluokkien suomen kielen opettajana 1909–1929, "A. G. Wäänäsen kirjakauppa ja kirjapaino oy":n hallituksen puheenjohtajana ja toimitusjohtajana 1919–1934 ja Heinolan Sanomien hallituksen puheenjohtajana ja toimitusjohtajana 1919–1934.


title: Juho Kinnunen

text: Kinnunen oli kokoomuksen kansanedustajana 1924–1927 edustaen Mikkelin läänin vaalipiiriä. Hän oli Heinolan kaupunginvaltuuston puheenjohtajana ja sai kunnallisneuvoksen arvon 1932. Kinnunen kuului myös Suomen Lukon valtuuskuntaan.


title: Maaria Ylikangas

text: Maaria Ylikangas, ent. Pääjärvi, (s. 1978) on suomalainen kirjallisuuskriitikko ja toimittaja. Hän on toiminut Nuori Voima -lehden päätoimittajana 1.1.2015 lähtien. Ylikangas on jatkotutkija Jyväskylän yliopistossa ja valmistelee kritiikin tekstilajia käsittelevää väitöskirjaa.


title: Juho Kokko

text: Kokon vanhemmat olivat talollinen Juho Kokko ja Sofia Harinen. Hän kävi kansakoulun, osan lyseota ja valmistui opettajaksi 1889 Sortavalan opettajaseminaarista.


title: Juho Kokko

text: Kokko oli kansakoulunopettajana Pielisjärvellä 1893–1902 ja Raudussa 1902–1934. Raudussa hän toimi lisäksi Raudun osuuskassan kirjanpitäjänä ja hoitajana 1902–1919, Raudun säästöpankin kamreerina 1903–1905, Savo-Karjalan Osake-Pankin Raudun konttorin hoitajana 1926–1932, Raudun palovakuutusyhdistyksen toimitusjohtajana, kansalaisopiston opettajana ja Raudun kantakirjaston hoitajana. Kokko viljeli myös omaa maatilaansa.


title: Juho Kokko

text: Kokko oli maalaisliiton kansanedustajana 1914–1922 edustaen Viipurin läänin itäistä vaalipiiriä. Hän oli eduskunnan sivistysvaliokunnan puheenjohtajana 1917 ja kuului Suomen Pankin tilintarkastajiin. Kokko oli Raudun kunnanvaltuuston puheenjohtajana ja hän sai kunnallisneuvoksen arvon 1930. Hän kuului Heimokansojen keskuskomiteaan, Inkerin avustuskomiteaan ja Pohjois-Inkerin hoitokuntaan.


title: Juho Kokko

text: Kokon puoliso oli Maria Piironen. Heidän poikansa lääketieteen ja kirurgian tohtori Ukko Pertti Kalervo Kokko (s. 1909) toimi professorina ja terveydenhuollon johtotehtävissä Yhdysvalloissa 1940-luvun lopusta alkaen.


title: Eric von Troil

text: Erik (Eric) Werner Samuel von Troil (8. syyskuuta 1865 Vaasa – 8. toukokuuta 1937 Vaasa) oli suomalainen kihlakunnantuomari, laamanni, vapaaherra ja ruotsalaisen kansanpuolueen kansanedustaja.


title: Eric von Troil

text: Von Troilin vanhemmat olivat senaattori, salaneuvos, vapaaherra Axel Gustaf Samuel von Troil ja Fredrika Elisabeth Bergbom. Hän pääsi ylioppilaaksi Helsingin yksityislyseosta 1883 ja valmistui filosofian kandidaatiksi 1885, molempien oikeuksien kandidaatiksi 1890 sekä sai varatuomarin arvon 1892.


title: Eric von Troil

text: Von Troil oli Kaskisten pormestarina 1893–1895, 3. Vaasan suomalaisen tarkk'ampujapataljoonan sotatuomarina 1896–1900 ja Vaasan kaupunginvoutina 1897–1899. Hän oli Vaasan hovioikeudessa kanslistina 1899, ylimääräisenä viskaalina 1899–1900 ja sitten notaarina. Ensimmäisen sortokauden aikana hänet erotettiin notaarin virasta ja karkotettiin maasta 1900–1903. Von Troilista tuli uudelleen Vaasan hovioikeuden notaari 1906–1907 ja hän oli sittemmin Vaasan hovioikeudessa asessorina 1907–1917 sekä hovioikeudenneuvoksena 1917–1923. Viimeksi von Troil oli Närpiön tuomiokunnan tuomarina 1923–1936. Von Troil sai laamannin arvon 1931.


title: Eric von Troil

text: Von Troil oli mukana säätyvaltiopäivillä 1899 ja 1905–1906 ritariston ja aatelin edustajana. Hän oli ruotsalaisen kansanpuolueen kansanedustajana 1908–1917 edustaen Vaasan läänin pohjoista vaalipiiriä 1908–1910 ja Vaasan läänin eteläistä vaalipiiriä 1910–1917. Hän oli eduskunnan maatalousvaliokunnan puheenjohtajana 1910. Von Troil oli Vaasan kaupunginvaltuuston jäsen ja Pohjanmaan ruotsalaisen maanviljelysseuran puheenjohtaja.


title: Walhalla (elokuva-alan järjestö)

text: Walhalla ry on suomalainen yleishyödyllinen järjestö ja elokuvatoimisto, joka toimii pohjoismaisen elokuvan puolesta. Sen tehtävänä on edistää pohjoismaisten laatuelokuvien tuntemusta ja levittämistä Suomessa. Walhalla toimii yhteistyössä muun muassa elokuvafestivaalien, kuntien ja kulttuurialan järjestöjen kanssa esittämällä pohjoismaista elokuvaa eri tapahtumissa ja tilaisuuksissa.


title: Walhalla (elokuva-alan järjestö)

text: Walhalla aloitti toimintansa vuonna 1974 Pohjola-Norden-järjestön elokuvakerhona. "Walhalla – pohjoismaisen elokuvan Suomen näyttämö" perustettiin ensin Pohjola-Nordenin helsinkiläisten jäsenten tarpeisiin, mutta elokuvakerhotoiminta laajeni Turkuun 1976 ja Tampereelle 1977. Vuodesta 1982 Walhallan elokuvasarjoja esitettiin myös Vaasassa.


title: Walhalla (elokuva-alan järjestö)

text: Elokuvakerhotoiminnan lisäksi Walhalla alkoi tuoda maahan elokuvia muista Pohjoismaista ja järjestää teemaviikkoja, seminaareja, kokouksia ja matkoja muun muassa Hanasaaren kulttuurikeskuksen ja Suomen elokuva-arkiston kanssa. Vuonna 1986 Walhallasta tuli itsenäinen rekisteröity yhdistys.


title: Walhalla (elokuva-alan järjestö)

text: Walhalla omistaa esitysoikeudet moniin pohjoismaisiin elokuviin ja vuokraa niitä kunnille, kouluille, kerhoille, järjestöille ja yksityisille. Walhallan yhteistyökumppaneita ovat Pohjola-Nordenin ja Hanasaaren kulttuurikeskuksen lisäksi Pohjoismaiden suurlähetystöt Suomessa, Helsingin ja Espoon kulttuurikeskukset sekä Finlandssvenskt filmcentrum, jonka kanssa Walhallalla on ollut yhteinen työntekijä vuodesta 2000 alkaen.


title: Walhalla (elokuva-alan järjestö)

text: Vuonna 1973 Pohjola-Nordenin nuorisojaosto teki yhdistykselle esityksen elokuvatoiminnan aloittamisesta Helsingissä. Pohjola-Nordenin hallitus, tuolloisena puheenjohtajanaan Yleisradion ruotsinkielisen lähetystoiminnan johtaja Christoffer Schildt, hyväksyi ehdotuksen, ja ensimmäinen elokuvanäytös järjestettiin elokuvateatteri Axassa 17. tammikuuta 1974. Ohjelmana oli Hans Alfredssonin ja Tage Danielssonin kesäinen komedia "Tehdäänpä silta" (Att angöra en brygga, 1965), ja elokuvakerhon kantakortin lunasti tuona iltana jo parisataa henkilöä. Elokuvasta "Tehdäänpä silta" muodostui nimensä ansiosta symbolinen elokuva Walhallan alkuaikojen toiminnalle, ja vuonna 1980 se näytettiin ohjelmistossa jälleen, tällä kertaa Kluuvikadun Maxim-teatterissa.


title: Walhalla (elokuva-alan järjestö)

text: Vuonna 1981 Pohjoismaiden neuvosto alkoi myöntää Walhallan vuonna 1977 tekemän aloitteen pohjalta miljoonan Tanskan kruunun vuosittaista tukea Pohjoismaiden väliselle elokuvayhteistyölle. Walhalla oli keskeisesti mukana myös Hanasaaren kulttuurikeskuksessa joka toinen vuosi järjestettävän Pohjoismaisen elokuvafestivaalin perustamisessa. Monet pohjoismaiset elokuvat saivat Suomen ensi-iltansa Walhallan erikoisnäytöksissä, joissa vierailivat usein myös elokuvien ohjaajat.


title: Walhalla (elokuva-alan järjestö)

text: Vuonna 1980 käynnistyi Walhallan aloitteesta syntynyt Oy Nordfilm Ab, joka avasi kolmen salin Nordia-elokuvateatterin Helsingin Yrjönkadulle, vastapäätä Koiton taloa. Nordia myytiin 1980-luvun puolivälissä Kinostolle, ja sen toiminta päättyi vuonna 2000.


title: Walhalla (elokuva-alan järjestö)

text: Vuonna 1979 perustetun Oy Nordfilm Ab:n perustajaosakkaat olivat Suomen tuolloin suurin elokuvateatteriketju Adams Filmi Oy, Filmiryhmä Oy, Pohjola-Norden ry, Hanasaaren kulttuurikeskus, Jörn Donnerin JD-Productions Oy sekä Ari Tolppasen Filmari Ky. Yhtiön hallituksen puheenjohtajaksi valittiin tuolloinen opetusministeri Pär Stenbäck ja jäseniksi Jörn Donner, hotellinjohtaja Raimo Holm, elokuvayrittäjä Aito Mäkinen, kaupunginjohtaja Tuure Salo sekä Ari Tolppanen ja Lars Åberg. Helsingin ohella Nordfilmillä oli Nordia-niminen elokuvateatteri myös Tampereella. Vuonna 1986 Nordia-teatterit myytiin Kinostolle ja vuonna 1989 Nordfilm ajautui konkurssiin.


title: Walhalla (elokuva-alan järjestö)

text: Walhalla on julkaissut elokuva-alan teoksia, kuten Bo-Christer Björkin "Uusi tanskalainen elokuva" (1981, ISBN 951-99333-0-1) ja "Uusi norjalainen elokuva" (1982, ISBN 951-99368-4-X) sekä Lars Lundstenin "Islantilaisia elokuvia" (1985, ISBN 951-99675-2-4). Vuonna 1985 Walhalla julkaisi Sakari Salkon, Kirsi-Marja Lehtelän ja Saija Mäkisen toimittaman "Pohjoismaisen elokuvaluettelon" (ISBN 951-99685-1-2).


title: Paul Thuneberg

text: Paul Alexander Thuneberg (22. syyskuuta 1865 Viipuri – 11. tammikuuta 1923 Viipuri) oli suomalainen lääketieteen lisensiaatti, filosofian maisteri, tilanomistaja ja kansallisen edistyspuolueen kansanedustaja.


title: Paul Thuneberg

text:
Thunebergin vanhemmat olivat apteekkari Karl Gustav Achates Thuneberg ja Anna Elisabeth Berg. Hän pääsi ylioppilaaksi Viipurin lyseosta 1886 ja valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1894.
Thuneberg oli Helsingin yliopistossa fysiologian professorin apulaisena 1890–1894, Kuopion kaupungin vt. kaupunginlääkärinä 1893, Lappeenrannan vt. kaupunginlääkärinä ja vt. työvankilan lääkärinä 1893–1894 sekä koleralääkärinä Terijoella 1894. Hän toimi sittemmin yksityislääkärinä Viipurissa ja oli yleisen terveydenhoidon opettajana Viipurin merikoulussa vuodesta 1897 alkaen. Thuneberg omisti myös maatilan Viipurin maalaiskunnassa. Thuneberg oli kansallisen edistyspuolueen kansanedustajana 1919–1922 edustaen Viipurin läänin läntistä vaalipiiriä. Hän oli Viipurin kaupunginvaltuuston jäsen ja "Köyhän ystävät" -yhdistyksen puheenjohtaja. Hän avioitui vuonna 1896 Käthe von Köppenin kanssa. Perheen pojasta Erik Thunebergista (s. 1897) tuli isänsä tavoin lääkäri.


title: Alex Alfthan

text: Karl Gustaf Alexander (Alex) Alfthan (17. marraskuuta 1865 Hausjärvi – 3. heinäkuuta 1922 Riihimäki) oli suomalainen tilanomistaja, pankinjohtaja ja kokoomuksen kansanedustaja.


title: Alex Alfthan

text: Alfthanin vanhemmat olivat maanviljelijä Gustaf Alfthan ja Agneta Sofia Ahlroth. Hän oli maanvilijelijänä kotitilallaan ja toimi liikealalla Helsingissä 1884–1890. Alfthan oli sitten Hausjärvellä maanviljelijänä 1890–1906 ja sekatavarakauppiaana 1906–1913. Tämä jälkeen hän oli tilanomistajana Akaassa 1913–1916 ja toimi Tampereen Osake-Pankin Toijalan konttorin johtajana 1915–1916 ja Riihimäen konttorin johtajana 1916–1922.


title: Alex Alfthan

text: Alfthan oli kokoomuksen kansanedustajana helmikuusta syyskuulle 1922 edustaen Hämeen läänin eteläistä vaalipiiriä. Hän tuli eduskuntaan sairauden takia edustajantoimesta vapautuksen saaneen Artturi Virkkusen tilalle. Alfthan oli Hausjärven kuntakokouksen puheenjohtaja ja kunnanvaltuuston jäsen sekä Suomen maakauppiasliiton puheenjohtaja.


title: Beer and Ribs

text: Beer and Ribs on vuonna 2013 ilmestynyt Circlen single, jonka yhtye julkaisi nimellä Falcon (ex-Circle). Kappale on mukana myös albumilla "Frontier".


title: Kumiluoti (Circle)

text: Kumiluoti on vuonna 2014 ilmestynyt Circlen single, jonka kappaleet edustavat tyyliltään punkia.


title: Isänmaan liitto

text: Isänmaan liitto () oli virolainen puolue, joka perustettiin 1935. Se oli Viron ainoa sallittu puolue vuosina 1935–1940.


title: Isänmaan liitto

text: Puolue perustettiin Konstantin Pätsin tekemän vallankaappauksen jälkeen, jolloin kaikki silloin toiminnassa olleet puolueet kiellettiin. Vuoden 1936 parlamenttivaaleissa Isänmaan liitolle oli etukäteen varattu 50 paikkaa 80-paikkaisessa Riigikogussa. Loput valittiin sitoutumattomien listoilta.


title: Isänmaan liitto

text: Isänmaan liitto kiellettiin vuonna 1940, jolloin ainoaksi sallituksi puolueeksi tuli Viron kommunistinen puolue.


title: Earl Lloyd

text: Earl Francis Lloyd (3. huhtikuuta 1928 Alexandria, Virginia – 26. helmikuuta 2015 Crossville, Tennessee) oli yhdysvaltalainen koripalloilija. Lloyd muistetaan ensimmäisenä NBA:ssa pelanneena mustaihoisena. Hän pelasi NBA:ssa yhteensä yhdeksän kautta ja voitti sarjan mestaruuden vuonna 1955, jälleen ensimmäisten mustaihoisten pelaajien joukossa. Lloyd nimettiin koripallon kunniagalleriaan vuonna 2006.


title: Earl Lloyd

text: Lloyd teki ensiesiintymisensä NBA:ssa lokakuussa 1950. Hän oli ensimmäinen mustaihoinen NBA:ssa pelannut koripalloilija. Jo samalla kaudella hän sai seuraa kolmesta muusta pelaajasta. Kauden 1954–1955 päätteeksi hän kuului ensimmäiseen sarjan mestaruusjoukkueeseen, jossa oli mustaihoisia pelaajia. Lloyd pelasi NBA:ssa yhteensä yhdeksän kauden ajan edustaen Washington Capitolsia, Syracuse Nationalsia ja Detroit Pistonsia. Hän lopetti pelaajauransa kauden 1959–1960 jälkeen. Kaudella 1971–1972 Lloyd toimi Pistonsin päävalmentajana.


title: Earl Lloyd

text: Lloyd nimettiin koripallon kunniagalleriaan vuonna 2006. Hän kuoli 26. helmikuuta 2015 Tennesseen Crossvillessä 86 vuoden iässä.


title: Vladimir Maškov

text: Vladimir Maškov (s. 27. marraskuuta 1963) on venäläinen näyttelijä, joka tunnetaan parhaiten elokuvista "Vihollisen keskellä" ja "". Maškov on toiminut myös elokuvaohjaajana, tuottajana ja kirjailijana. Hän on myös tarkka-ampuja.


There’s a Vomitsprinkler in My Liverriver on vuonna 1994 ilmestynyt Deep Turtlen ensimmäinen studioalbumi, joka jäi myös yhtyeen ainoaksi. Se sisältää yhteensä 18 kappaletta, jotka on jaettu kuudeksi kolmen kappaleen muodostamaksi kokonaisuudeksi. Albumi on laulettu osittain espanjaksi ja osittain englanniksi, mutta sanoitukset eivät kuitenkaan aina muodosta selkeästi ymmärrettävää laulutekstiä. Sen monimutkaiset kappaleet kulkevat erikoisissa tahtilajeissa, kuten 5/4 ("Antivalz") ja 9/8 ("Carrier"). Nykyään levy on vaikeasti saatavissa, koska siitä ei ole julkaistu yhtään uusintapainosta.


title: Pentti Dassum

text: Pentti Dassum on suomalainen muusikko, ääniteknikko ja levytuottaja. Porista kotoisin oleva Dassum tunnettiin 1990-luvulla Deep Turtlen kitaristi-laulajana. Hänen muita yhtyeitään ovat olleet muun muassa Cosmo Jones Beat Machine ja Transkaakko. Dassum on toiminut tuottajana, äänittäjänä tai miksaajana yli sadalla suomalaisella levytyksellä. Hän on tuottanut muun muassa Radiopuhelimien, Circlen ja The Flaming Sideburnsin levyjä. Vuosina 1997-2008 Dassum toimitti omaa pienlevy-yhtiötänsä Zerga Recordsia. Vuonna 2008 perustettu Nekorekords pienlevy-yhtiö on aktiivinen, ja keskittyy free jazzin ja noisen esilletuomiseen. Samana vuonna käynnistyi Dassumin sooloprojekti Umpio, joka keskittyy metalliromuista tehtyjen lyömäsoittimien äänimaisemien elektroniseen muokkaamiseen.


title: Hannu Haahti

text: Hannu Haahti (vuoteen 1906 saakka Hahnsson, 25. syyskuuta 1865 Kokkola – 7. syyskuuta 1935 Vehkalahti) oli suomalainen pappi ja kirkkoherra ja Suomen Lähetysseuran apulaisjohtaja ja johtokunnan puheenjohtaja.


title: Hannu Haahti

text: Haahden vanhemmat olivat kokkolalainen filosofian maisteri, kollega Johan Adrian Hahnsson ja Sofia Theodolinda Limón. Isä oli kielentutkija, joka myöhemmällä iällään ryhtyi julkaisemaan "Ruotsalais-suomalaista sanakirjaa", ja äiti tunnettiin Suomen ensimmäisenä naiskirjailijana. Haahti oli runoilijana tunnetuksi tuleen Hilja Haahden vanhempi veli. Hilja Haahti syntyi Hämeenlinnassa, jonne perhe oli muuttanut v. 1870. Siellä perheen isä opetti Ruotsalaisessa yläalkeiskoulussa. Haahden perhe oli alun perin ruotsinkielinen, mutta vanhemmat olivat J. V. Snellmanin innoittamana omaksuneet suomalaisuusaatteen jopa fanaattisena. Niinpä perheen lapsista aiottiin tehdä suomenkielisiä. Tätä näkökohtaa silmällä pitäen perhe rakensi Naantalissa kesänviettopaikalleen umpinaisen aidan, jotta lapset olisivat pysyneet erossa ruotsinkielisistä naapureistaan.


title: Hannu Haahti

text: Haahti valmistui ylioppilaaksi Hämeenlinnan normaalilyseosta vuonna 1883. Filosofian kandidaatiksi hän valmistui 1887 ja teologisen erotutkinnon hän suoritti vuonna 1890. Hän toimi aluksi vt. kappalaisena Rymättylässä ja sitten Virtain kappalaisena. Hänellä oli tehtäviä valtiopäivillä vuosina 1885–1891.


title: Hannu Haahti

text: Haahti ei ollut minkään herätysliikkeen jäsen vaan oli suuntaukseltaan yleisesti kirkollinen. Evankelisen liikkeen äärimmäisyyssuuntaan hän otti jyrkän kannan.


title: Hannu Haahti

text: Hannu Haahden puoliso oli Ella Lovisa Gabriella Geitlin. Heillä oli kahdeksan lasta, joihin kuuluivat muun muassa tuberkuloosiopin professori Hannu Haahti, kirjailija Elli Kaarlehto ja everstiluutnantti Usko Haahti.


title: Hannu Haahti

text: Haahtea pyydettiin alun perin Lähetysseuran sihteeriksi, mutta tämän mielestä tarjotut työtehtävät olivat vaativammat, joten hänet nimitettiin seuran apulaisjohtajaksi vuonna 1904. Hänen ensimmäisiä tehtäviään oli palvella vuodesta 1904 lähtien toimikunnassa, joka valmisteli Lähetystalon laajennusosan rakentamista. Laajennus valmistui vuonna 1906.


title: Hannu Haahti

text: Haahtea on luonnehdittu monipuoliseksi mieheksi, joka vaikutti ratkaisevasti lukemattomien asioiden ratkaisuihin, kehitykseen ja järjestelyihin. Hän toimi useasti lähetysjohtajan sijaisena, piti huolta seuran kustannusliikkeestä, toimi saarnatoimen järjestäjänä ja itsekin innokkaana matkasaarnaajana.


title: Hannu Haahti

text: Vuonna 1905 Haahti kävi muissa Pohjoismaissa tutustumassa sisälähetystyöhön, Norjassa erityisesti Albert Lunden herätykseen, josta hän raportoi kotimaassa lämpimään sävyyn.


title: Hannu Haahti

text: Vuosina 1906–1913 Haahti opetti sekä mieslähetyskoulussa että naislähetyskoulussa.


title: Hannu Haahti

text: Haahti teki tarkastusmatkan Ambomaalle vuonna 1911. Matkalle olisi periaatteessa pitänyt lähettää lähetysjohtaja Mustakallio, mutta tämä oli uupunut työssään ja oli jo yrittänyt hakeutua muualle seurakuntavirkaan. Tässä tilanteessa johtokunta katsoi, ettei Mustakalliota pitänyt lähettää tällaiselle pitkälle matkalle, vaan sen sijaan sille lähetettiin Haahti.


title: Hannu Haahti

text: Haahden matka oli toinen laatuaan Lähetysseuran historiassa. Ensimmäisen tarkastusmatkan oli tehnyt lähetysjohtaja Jooseppi Mustakallio vuonna 1900. Haahti saapui perille Ambomaalle 5.7.1911 ja viipyi paikalla seuraavan vuoden ensimmäisiin päiviin saakka.


title: Hannu Haahti

text: Haahden suorittama tarkastus oli erittäin perinpohjainen. Hän kävi paitsi kaikilla lähetysasemilla myös kaikilla sivuasemilla. Tarkastuksiin osallistui n. 2100 henkeä eli 75% kaikista aikuisista kristityistä ja kastekoulua käyneistä pakanoista. Kun lähetyssaarnaajia oli kotimaasta käsin arvosteltu, niin paikan päällä asiat asettuivat toiseen yhteyteen ja kuva muuttui toiseksi.


title: Hannu Haahti

text: Haahden matkan kuluessa ratkaistiin kysymys opettajaseminaarista Ambomaalla. Se tuli olemaan ensimmäinen askel tiellä kohti pappiskoulutusta, vaikkakaan tuo kysymys ei vielä tuolloin ollut ajankohtainen. Seminaari päätettiin perustaa, vaikka itse Martti Rautanen vastusti hanketta, ja se aloitti toimintansa vuonna 1913 Oniipassa.


title: Hannu Haahti

text: Haahti osallistui matkallaan myös Onandjokwen sairaalan vihkimiseen käyttöön 9.7.1911.


title: Hannu Haahti

text: Ambomaan matkastaan Haahti teki selkoa kirjassaan "Mustien maassa: Muistelmia tarkastusmatkalta Ambomaalle" (1913).


title: Hannu Haahti

text: Jooseppi Mustakallion siirtyessä pois lähetysjohtajan tehtävästä 1913, tuli tämä virka nyt täyttää. Ehdolla olivat Matti Tarkkanen, Haahti ja Uno Paunu. Valinnan suoritti ns. lisätty johtokunnan kokous. Siinä Paunu ei saanut lainkaan kannatusta. Valinta tapahtui siten Tarkkasen ja Haahden välillä. Vaalissa valituksi tuli Tarkkanen. Hänen kannattajansa olivat sitä mieltä, että seuran johtoon haluttiin voimakas parivaljakko, jossa Tarkkasen kirkollisella urallaan saavuttama pätevyys ja Haahden monipuolinen Lähetysseuran työn tuntemus täydensivät toisiaan.


title: Hannu Haahti

text: Toisen tarkastusmatkan Haahti suoritti Kiinaan vuonna 1914. Alun perin sinne piti lähteä lähetysjohtaja Jooseppi Mustakallion vuonna 1909, mutta tuolloin seuralla ei ollut talouden puolesta varaa lähettää häntä sinne. Kun matka sitten aktualisoitui, oli Mustakallio siirtymässä seurakuntavirkaan, mistä syystä matkaan lähetettiin Haahti. Hän lähti matkaan joulukuussa 1913. Viimeisenä sysäyksenä tälle matkalle oli se hajaannus, jonka helluntaiherätys oli Kiinan-lähettien joukossa saanut aikaan.


title: Hannu Haahti

text: Haahti tutustui matkallaan useiden eri lähetysjärjestöjen toimintaan Henanin ja Hunanin maakunnissa. Suomalaisten parissa hän viipyi kaksi ja puoli kuukautta. Matkasta tuli kuukautta pitempi kuin oli suunniteltu, mutta siitä huolimatta ajan niukkuus esti häntä jossakin määrin saamasta tehtäviään suoritetuksi.


title: Hannu Haahti

text: Tarkastus oli perinpohjainen. Sen tuloksena kaksi mieslähettiä poistui seuran tehtävistä, toinen vaimoineen, sekä lisäksi myös kaksi naimatonta naislähettiä. Eräänä syynä hajaannuksen syntyyn oli ollut voimakkaasti ekspansiivinen työ. Oli palkattu paljon kiinalaista työvoimaa, josta osa osoittautui peräti kelvottomaksi. Niinpä päätelmä oli, että määrän sijasta piti ottaa ohjenuoraksi työn laatu, ja toiminnan tuli olla keskittynyttä ja laajentamiseen tuli suhtautua varauksellisesti. Haahti oli valmis antamaan koulutoiminnalle aiempaa tärkeämmän roolin lähetystyössä. Tätä varten tarvittiin riittävän pätevä lähetti, joka voitaisiin asettaa koulujentarkastajana tämän työn johtoon. Oli myös suoritettava opintomatkoja, jotta pysyttäisiin ajan tasalla muiden lähetysseurojen toiminnan suhteen.


title: Hannu Haahti

text: Seurakuntiin piti asettaa vanhimpia, jotka seurakuntalaiset itse keskuudestaan valitsivat. Näitä tuli asettaa kaikille pääasemille sekä myös kaikille sivuasemille. Myös kiinnitettiin huomiota siihen, että seurakuntien jäsenistössä miehet olivat yliedustettuina. Siksi naistyöhön piti kiinnittää erityistä huomiota.


title: Hannu Haahti

text: Ambomaan matkan jälkeen Haahden tehtäväksi annettiin erityisesti seuran kirjankustannustoiminnan johtaminen ja asiamiesten ja kirjanmyyjien ohjaaminen. Kustannuspuolelle palkattiin myös lisätyövoimaa.


title: Hannu Haahti

text: Tätä tehtävää varten Haahti vapautettiin omasta toivomuksestaan saarnatoiminnan järjestelyistä, lähetysyhdistyksiä koskeneiden asioiden hoitamisesta ja johtokunnan asettamien komiteain sihteerin töistä. Hän kuitenkin pysyi johtokunnan komiteoiden jäsenenä ja toimi entiseen tapaan lähetysjohtajan sijaisena tämän ollessa estyneenä.


title: Hannu Haahti

text: Haahti vieraili Virossa sikäläisen luterilaisen kirkon kirkolliskokouksessa syyskuussa 1919. Sen jälkeisessä pappeinkokouksessa keskusteltiin lähetystyön järjestämisestä nyt, kun maa oli itsenäistynyt. Haahti selvitti kokoukselle Suomen Lähetysseuran toimintaa. Hän ehdotti lopuksi, että Viroon perustettaisiin oma lähetysseura, joka aluksi kannattaisi suomalaista lähetystyötä. Tällainen seura perustettiinkin saman tien, ja sen sihteeriksi kutsuttiin virolainen lähetyssaarnaaja Hendrik Kokamägi, joka oli toiminut Suomen Lähetysseuran työntekijänä Kiinassa ja jolla oli pappisoikeudet Viron kirkossa. Viron lähetysseuran tarkoituksena oli tukea etenkinsellaisia virolaisia lähetyssaarnaajia, jotka toimivat Suomen Lähetysseuran kautta. Vuoteen 1922 mennessä uudella seuralla oli jo 20 haaraosastoa, ja lissä oli syntymässä.


title: Hannu Haahti

text: Vuonna 1929 ollessaan jo seurakuntavirassa Haahti vieraili Viron Lähetysseuran 10-vuotisjuhlassa ja totesi, että tämä seura oli ”julistettu Viron kirkon viralliseksi lähetysorgaaniksi”.


title: Hannu Haahti

text: Vuoden 1921 keväällä Haahti jätti Lähetysseuran ja siirtyi Vehkalahden kirkkoherraksi, missä tehtävässä hän toimi kuolemaansa 1935 saakka. Haahden seuraajaksi Lähetysseuran apulaisjohtajana tuli K. A. Paasio. Rovastin arvon Haahti sai vuonna 1922. Hän toimi ajoittain myös vt. lääninrovastina.


title: Hannu Haahti

text: Erottuaan seuran palveluksesta Haahti toimi sittemmin vuodesta 1925 lähtien sen johtokunnan puheenjohtajana, kuolemaansa 1935 saakka. Kuolemaan liittyi tragiikkaakin, sillä Haahden hautajaisissa tuolloinen lähetysjohtaja K. A. Paasio vilustui pahoin ja kuoli pian tämän jälkeen.


title: Hannu Haahti

text: 1980-luvun puolessa välissä valokuvaaja Hans von Schantz, joka työskenteli Lähetysseurassa valokuvalaboranttina, löysi Haahden negatiivit Ambomaan ja Kiinan-matkoilta. Von Schantz koosti näistä kuvista yhdessä valokuvaaja Timo Korhosen kanssa Galleria Hippolyteen näyttelyn nimeltä "Rovasti lähtee Kiinaan". Vedokset teki von Schantz.


title: Hannu Haahti

text:
Tuomo-Juhani Vuorenmaa luonnehti Haahden kuvia seuraavasti:
"Helsingin Sanomien" arvostelija puhui tämän näyttelyn yhteydessä “pienestä sensaatiosta”. Haahden aikoihin asti valokuvaus oli sekä Suomessa että muualla ollut “lähinnä jäykkää dokumentarismia tai estetisoivaa ‘kaunokuvausta’ ”. Haahti taas edusti “oman aikansa hurjaa avantgardea, kansainvälisestikin ajatellen.” Ne olivat mahdollisesti liian rajuja omana aikanaan, eikä niitä koskaan julkaistu Haahden eläessä eikä myöhemminkään ennen tätä näyttelyä. Näyttelyssä oli mukana vain muutama kuva Lounais-Afrikasta. Näitä kuvia arvostelija pitää perinteisinä ja niiden sommitelmia “jäykkinä”. Kiinassa kuvattuja kuvia arvostelija sen sijaan arvostaa modernin katukuvauksen tuotteina, keskellä ihmismassoja kuvattuina kuvina — kauan ennen kuin kukaan edes tiesi mistään sellaisesta kuin katukuvaus:


title: Hannu Haahti

text: Haahden Kiinan-kuvia julkaistiin muun muassa Ruotsissa "Picture Show" -lehdessä sekä vuonna 1995 ilmestyneessä kirjassa "Itään ja etelään. Lähetyssaarnaajat valokuvaajina 1890–1930".


title: Ei yhteiskunta yhtä miestä kaipaa

text: Ei yhteiskunta yhtä miestä kaipaa on vuonna 2010 ilmestynyt Kakka-hätä 77:n ja Pertti Kurikan Nimipäivien split-EP. Levyn julkaisivat suomalainen Airiston punk-levyt ja saksalainen Red Lounge Records.


title: Päättäjä on pettäjä

text: Päättäjä on pettäjä on vuonna 2011 ilmestynyt Pertti Kurikan Nimipäivien EP, joka julkaistiin ainoastaan C-kasettina. Nimikappaleessa kritisoidaan päättäjien suhtautumista kehitysvammaisiin.


title: Asuntolaelämää

text: Asuntolaelämää on vuonna 2012 ilmestynyt Pertti Kurikan nimipäivien EP.


title: Jarmo (EP)

text: Jarmo on marraskuussa 2013 ilmestynyt Pertti Kurikan nimipäivien EP-levy. JT Classics julkaisi sen vuonna 2014 myös Britanniassa.


title: Mongoloidi (kappale)

text: Mongoloidi on vuonna 2014 ilmestynyt Pertti Kurikan Nimipäivät -yhtyeen kasettisingle. Nimikappale on alun perin amerikkalaisen Devon "Mongoloid" vuodelta 1977, jonka suomenkielisen version teki vuotta myöhemmin helsinkiläinen punkyhtye Sehr Schnell. Singlen toinen kappale "Tyhmä elämä" on Pertti Kurikan Nimipäivien omaa tuotantoa.


title: Martti Lähdesmäki

text: Martti Johannes Lähdesmäki (10. joulukuuta 1931 Kauhajoki – 26. maaliskuuta 2006 Hämeenlinna) oli suomalainen lääkintöneuvos, kansanedustaja 1983–1987 ja kunnallispoliitikko.


title: Martti Lähdesmäki

text: Martti Lähdesmäki valmistui lääketieteen lisensiaatiksi 1960 Helsingin yliopistosta, kirurgian erikoislääkäriksi 1966 sekä thorax- ja verisuonikirurgian erikoislääkäriksi 1968. Hän työskenteli Helsingin yliopistollisessa keskussairaalassa kirurgian apulaislääkärinä 1963–1968 ja eteni Kanta-Hämeen keskussairaalassa osastonlääkäristä ylilääkäriksi vuosina 1969–1993. Hän sai lääkintöneuvoksen arvonimen 1992.


title: Martti Lähdesmäki

text: Lähdesmäki lähti mukaan politiikkaan 1970-luvulla. Vuoden 1983 eduskuntavaaleissa hänet valittiin SDP:n kansanedustajaksi Hämeen läänin eteläisestä vaalipiiristä kaudelle 1983–1987. Hän vaikutti myös Hämeenlinnan kaupunginvaltuustossa 1977–1996, sen puheenjohtajana 1987–1996 ja kaupunginhallituksen varapuheenjohtajana 1981–1984. Presidentin valitsijamiehenä Lähdesmäki oli 1982 ja 1988.


title: Martti Lähdesmäki

text: Lähdesmäki kuoli pitkäaikaiseen sairauteen 74-vuotiaana Hämeenlinnassa 26. maaliskuuta 2006.


title: Gösta Stenbäck

text: Ernst Gustaf (Gösta) Stenbäck (4. joulukuuta 1865 Vaasa – 24. tammikuuta 1921 Kristiinankaupunki) oli suomalainen oikeusneuvos ja kansanedustaja 1908–1910 ja 1914–1917.


title: Gösta Stenbäck

text: Gösta Stenbäck valmistui filosofian maisteriksi 1890 ja varatuomariksi 1893. Stenbäck työskenteli Vaasan hovioikeudessa 1899–1920 ja korkeimman oikeuden jäsenenä 1920–1921. Hänet valittiin Ruotsalaisen kansanpuolueen kansanedustajaksi Vaasan läänin eteläisestä vaalipiiristä toisissa eduskuntavaaleissa 1908 ja uudelleen 1909 ja 1913. Hän toimi myös Vaasan kaupunginvaltuuston puheenjohtajana.


title: Väinö Seppälä

text: Väinö Wilhelm Seppälä () oli Maanmittaushallituksen pääjohtaja 1950-1960 ja korkeimman oikeuden oikeusneuvos ja jäsen 1960-1967.


title: Väinö Seppälä

text: Seppälän vanhemmat olivat metsäasioitsija Wilhelm Seppälä ja Hilma Sofia Nikkilä. Seppälä valmistui diplomi-insinööriksi Teknillisestä korkeakoulusta 1923, mutta suoritti vielä ylemmän oikeustutkinnon 1937 ja sai varatuomarin arvon 1942. Hän työskenteli jo opiskeluaikanaan eri tehtävissä Maanmittaushallituksessa, 1938 hänen nimitettiin sen yli-insinööriksi, 1941 vt. asessoriksi ja 1942 oikeudellisen toimiston johtajaksi. Seppälä osallistui muun muassa siirtoväen pika-asutuslain toimeenpanoon ja laati maataloussiirtoväen asutussuunnitelman. Maanmittaushallituksen pääjohtaja hänestä tuli 1950. Korkeimman oikeuden maallikkojäsenenä Seppälä toimi 1948-1951, oikeusneuvokseksi ja Korkeimman oikeuden jäseneksi hänet nimitettiin 64-vuotiaana vuonna 1960. Hän hoiti tehtävää aina vuoteen 1967 saakka. Seppälä oli useiden valtionkomiteoiden ja neuvottelukuntien jäsen, kuten turvesoiden pakkolunastuslakitoimikunnan jäsen 1946 ja Kemijoen vesistön säännöstelykomitean puheenjohtaja. Hän oli Maanmittaustieteiden seuran hallituksen jäsen 1942-1957, varapuheenjohtaja 1953 ja puheenjohtaja 1954.


title: Otto Thuneberg

text: Otto Albert Thuneberg (12. joulukuuta 1865 Pirkkala – 15. huhtikuuta 1941 Tampere) oli suomalainen kansanedustaja, maanviljelijä, liikemies ja kunnallisneuvos.


title: Otto Thuneberg

text: Otto Thuneberg edusti talonpoikaissäätyä säätyvaltiopäivillä 1904–1905. Vuoden 1916 vaaleissa hänet valittiin Hämeen läänin pohjoisesta vaalipiiristä nuorsuomalaisten edustajaksi vuonna 1917 kokoontuneeseen eduskuntaan. Vuosina 1922–1924 hän oli kokoomuksen kansanedustaja samasta vaalipiiristä. Hän toimi myös Pirkkalan kunnanvaltuuston puheenjohtajana ja sai kunnallisneuvoksen arvonimen 1919.


title: Otto Thuneberg

text: Poliittisen uransa lisäksi Thuneberg työskenteli maanviljelijänä ja liike-elämässä muun muassa useiden yritysten johtokunnissa.


title: Briggsin logaritmi

text: Briggsin logaritmi eli kymmenkantainen logaritmi, dekadinen logaritmi tai desimaalinen logaritmi on matematiikassa logaritmi, jonka kantaluku on 10. Nimen Briggsin logaritmi se on saanut englantilaisen matemaatikko Henrik Briggsin (1561–1630) mukaan, joka teki sen tunnetuksi.


title: Briggsin logaritmi

text: Briggsin logaritmille käytetään merkintää log "x" tai lg "x", joskus myös Log "x" isolla L:llä. Viimeksi mainittu merkintätapa ei kuitenkaan ole yksiselitteinen, sillä se saattaa tarkoittaa kompleksiluvun luonnollisen logaritmin päähaaraa. Laskimissa näppäimessä, jolla Briggsin logaritmi saadaan, on tavallisesti merkintä ”log”, mutta matemaatikot tarkoittavat merkinnällä ”log” tavallisimmin luonnollista logaritmia. Tämän sekaannuksen poistamiseksi ISO-standardissa 80000-2 (2009) on suositeltu, että Briggsin logaritmi tulisi merkitä log("x") tai lg ("x") ja luonnollinen logaritmi log("x") tai ln("x").


title: Briggsin logaritmi

text: Ennen kuin taskulaskimet 1970-luvulla yleistyivät, logaritmeilla ja nimenomaan Briggsin logaritmeilla oli noin 300 vuoden ajan ollut suuri merkitys laskutoimitusten apuvälineinä. Tämä käyttö perustui edellä esitettyyn kaavaan, jonka mukaan lukujen tulon logaritmi on sama kuin tekijöiden logaritmien summa:Vastaavasti kahden luvun osamäärän logaritmi on sama kuin lukujen logaritmien erotus:Jos siis on käytettävissä taulukko eri lukujen logaritmeista, voidaan täten kerto- ja jakolasku korvata yhteen- ja vähennyslaskulla, jotka ovat moninumeroisilla luvuilla paljon helpompi suorittaa kynällä ja paperilla kuin edelliset. Kertolasku voidaan suorittaa katsomalla taulukosta tekijöiden logaritmit, lasketaan ne yhteen ja katsotaan sitten, minkä luvun logaritmi summa on. Jakolasku taas voidaan suorittaa katsomalla taulukosta jaettavan ja jakajan logaritmit, vähentämällä jälkimmäinen edellisestä ja katsomalla sitten, minkä luvun logaritmi erotus on.


title: Briggsin logaritmi

text: Logaritmitaulukkoja on julkaistu kirjoissa, joihin on taulukoitu esimerkiksi välillä 1–10 olevat luvut 0,01:n välein ja niiden Briggsin logaritmit tai kokonaislukujen 1000–9999 Briggsin logaritmit. Muiden kuin tällä välillä olevien lukujen logaritmit saadaan lisäämällä tai vähentämällä näistä luku, joka osoittaa, kuinka monta kertaa annettu luku on kerrottava tai jaettava 10:llä, jotta tulos olisi tällä välillä. (Esimerkiksi lg 200 = lg 20000 − 2 (= lg 20000 − lg 100), koska 10 · 10 · 200 = 20000.)


title: Briggsin logaritmi

text: Taulukosta ilmenee, että esimerkiksi luvun 1,20 Briggsin logaritmi on lg 1,20 = 0,079181. Tällöin luvun 120 logaritmi saadaan seuraavasti:


title: Briggsin logaritmi

text: Briggsin logaritmi kirjoitetaankin usein kahden luvun summaksi, joista ensimmäinen on kokonaisluku, kun taas jälkimmäinen on puoliavoimella välillä 0…1. Edellistä sanotaan logaritmin "karakteristikaksi", jälkimmäistä "mantissaksi". Luvun 120 logaritmin karakteristika on siis 2, mantissa 0,079181. Nimenomaan logaritmien mantissat on taulukoitu logaritmitaulukossa.


title: Briggsin logaritmi

text: Välillä 0…1 olevien lukujen logaritmit ovat negatiivisia. Esimerkiksi:


title: Briggsin logaritmi

text: Jottei tarvittaisi erillisiä taulukoita positiivisten ja logaritminen muuntamiseksi takaisin niitä vastaaviksi alkuperäisiksi luvuiksi, on otettu käytöön merkintä, jossa karakteristikan yläpuolelle kirjoitetaan viiva:


title: Briggsin logaritmi

text: Viiva karakteristikan yläpuolella tarkoittaa, että se on negatiivinen, kun taas sen jäljessä oleva mantissa on positiivinen.